open-index/open-wikipedia-markdown huggingface dataset:
കരിക്കോട്

കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് **കരിക്കോട്**. കൊല്ലം നഗര കേന്ദ്രത്തിൽ നിന്ന് ഏകദേശം 5 കിലോമീറ്റർ അകലെയാണ് ഈ പ്രദേശം സ്ഥിതിചെയ്യുന്നത്. ഇത് കൊല്ലം കോർപ്പറേഷനു കീഴിലുള്ള 23-ആമത്തെ വാർഡ് കൂടിയാണ്.

തങ്ങൾ കുഞ്ഞ് മുസലിയാർ ഗ്രൂപ്പിന്റെ ഉടമസ്ഥതയിലുള്ള വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നതിനാൽ ഈ പ്രദേശം പ്രസിദ്ധമാണ്. കേരളത്തിലെ ആദ്യത്തെ സ്വകാര്യ എഞ്ചിനിയറിംഗ് കോളേജായ ടി.കെ.എം. കോളേജ് 1958-ൽ ഇവിടെ സ്ഥാപിതമായി. ഇതിനു സമീപം ടി.കെ.എം. ആർട്ട്സ് ആൻഡ് സയൻസ് കോളേജും സ്ഥിതിചെയ്യുന്നു.

## ചരിത്രം
മുമ്പ് കിളികൊല്ലൂർ പഞ്ചായത്തിന്റെ ഭാഗമായിരുന്ന പ്രദേശമാണ് കരിക്കോട്. 2000-ത്തിൽ കൊല്ലം മുൻസിപ്പാലിറ്റിയെ കോർപ്പറേഷനാക്കി ഉയർത്തിയപ്പോൾ കിളികൊല്ലൂരിനെയും കരിക്കോടിനെയും കൊല്ലം കോർപ്പറേഷനോടു കൂട്ടിച്ചേർത്തു.

## പ്രാധാന്യം
കൊല്ലം നഗരത്തിലെ കശുവണ്ടി വ്യവസായ കേന്ദ്രങ്ങളിലൊന്നാണ് കരിക്കോട്. കല്ലുംതാഴം, കിളികൊല്ലൂർ, കരിക്കോട് എന്നീ പ്രദേശങ്ങളിൽ ധാരാളം കശുവണ്ടി ഫാക്ടറികൾ സ്ഥിതിചെയ്യുന്നുണ്ട്.

കിളികൊല്ലൂർ തീവണ്ടി നിലയം കരിക്കോടാണ് സ്ഥിതിചെയ്യുന്നത്. കൊല്ലം - ചെങ്കോട്ട ദേശീയപാത 744 ഉൾപ്പെടെയുള്ള റോഡുകൾ കടന്നുപോകുന്നതിനാൽ കരിക്കോട് ഭാഗത്ത് പലപ്പോഴും ഗതാഗതക്കുരുക്ക് രൂക്ഷമാകാറുണ്ട്. ഇവിടെ മുൻപ് ധാരാളം റോഡപകടങ്ങളും നടന്നിട്ടുണ്ട്.

സംസ്ഥാനത്തെ ഒരു പ്രധാന വിദ്യാഭ്യാസ കേന്ദ്രമായതിനാൽ ഈ പ്രദേശത്ത് അതിവേഗ വൈഫൈ സംവിധാനം ആരംഭിക്കുവാൻ ബി.എസ്.എൻ.എലിനു പദ്ധതിയുണ്ട്.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
പുഴക്കര ഇല്ലം

## പുഴക്കര ഇല്ലം
ലഘുചിത്രം|പുഴക്കര പള്ളി , ചാലിയം
സാമൂതിരി വാണീടും കോഴിക്കോട് രാജ്യത്തെ ചാലിയത്ത്   ബ്രാഹ്മണ ജന്മി തമ്പുരാക്കന്മാരുടെ കോവിലകമായിരുന്നു പുഴക്കര ഇല്ലം / പൊഴക്കരെ ഇല്ലം. മലയാള രാജാവ് ചേരമാൻ പെരുമാൾളിന്റെ  മന്ത്രിമാരിൽ പ്രമുഖസ്ഥാനം  വഹിച്ചിരുന്ന കൃഷ്മുൻജാദ് തിരുമുൽപ്പാടായ ഈ  കോവിലകം  അറേബ്യായായിൽ നിന്നും ചാലിയത്തെത്തിയ  ഇസ്‌ലാമിക പണ്ഡിതൻ മാലിക്ക് ദീനാർറിലൂടെ ഇസ്‌ലാമിലേക്ക് മാർക്കം കൂടിയ ബ്രാഹ്മണ ഇല്ലങ്ങളിൽ പ്രധാനികളായാണ് കണക്കാക്കപ്പെടുന്നത്. മാലിക്ക് ദീനാറിനോടൊപ്പം വന്ന പെരുമാളിന്റെ മരുമകനും, പുഴക്കരക്കാരുടെ ബന്ധുവും ആയിരുന്ന കോഹിനൂർ രാജകുമാരൻ എന്ന സൈഫുദ്ദീൻ മുഹമ്മദലി,  കൃഷ്മുൻജാദ് എന്ന ഹുസൈൻഖാജ എന്നിവരുടെ  ശ്രമ ഫലമായാണ് ഇവരുടെ മതം മാറ്റമെന്ന് വിശ്വസിക്കപ്പെടുന്നു. 

പുഴക്കരക്കാർ ദാനം നൽകിയ സ്ഥലത്താണ് ഇന്ത്യയിലെ രണ്ടാമത്തെ പള്ളിയും , മലബാറിലെ ആദ്യ മുസ്ലിം പള്ളിയുമായ പുഴക്കര പള്ളി സ്ഥിതി ചെയ്യുന്നത്. മാലിക് ഇബ്നു ഹബീബാണ് ഈ പള്ളി നിർമ്മിച്ചതെന്ന് കരുതപ്പെടുന്നു. മാലിക് ദീനാറും ശിഷ്യരും  ഈ പള്ളിയിൽ പ്രാർത്ഥന നടത്തിയിരുന്നു. പുഴക്കര കോവിലക കുടുംബാംഗങ്ങളിൽ ബഹുഭൂരിഭാഗവും  പിന്നീട് മാലിക് ഹബീബിനോടൊപ്പം ദക്ഷിണ കാനറ ഭാഗത്തേക്ക് യാത്രപോയി എന്ന് കരുതപ്പെടുന്നു.

## അവലംബം


വർഗ്ഗം:ചരിത്രസ്മാരകങ്ങൾ
വർഗ്ഗം:കേരളത്തിലെ സ്മാരകങ്ങൾ
ഹോർട്ടൻ പ്ലെയിൻസ് ദേശീയോദ്യാനം

**ഹോർട്ടൻ പ്ലെയിൻസ് ദേശീയോദ്യാനം** ശ്രീലങ്കയിലെ മദ്ധ്യമലനിരകളിലെ പുൽമേടുകളാലും മഴക്കാടുകളാലും വലയം ചെയ്യപ്പെട്ട ഒരു പ്രധാന സംരക്ഷിത മേഖലയാണ്. 2,100 മുതൽ 2,300 മീറ്റർവരെ (6,900-7,500 അടി) ഉയരമുള്ള ഈ പീഠഭൂമി ജൈവവൈവിധ്യത്താൽ സമൃദ്ധമാണ്. ഇവിടെ കാണപ്പെടുന്ന ഒട്ടേറെ ജീവിവർഗ്ഗങ്ങൾ ഈ പ്രദേശത്തു മാത്രം കാണപ്പെടുന്നവയാണ്.1988 ൽ ഈ മേഖല ഒരു ദേശീയോദ്യാനമായി പ്രഖ്യാപിക്കപ്പെട്ടു. ഒരു പ്രമുഖ വിനോദ സഞ്ചാര കേന്ദ്രം കൂടിയായ ഇവിടേയ്ക്ക് ഓഹിയയിൽനിന്ന് 8 കിലോമീറ്ററും (5.0 മൈൽ) ലോകപ്രസിദ്ധമായ ഓഹിയ ഗ്യാപ് / ദണ്ഡ്ര വാച്ചിൽ നിന്ന് 6 കിലോമീറ്ററും (3.7 മൈൽ), നുവാര എലിയയിൽനിന്ന് 32 കിലോമീറ്റർ (20 മൈൽ) ദൂരവുമാണുള്ളത്. ശ്രീലങ്കയിലെ മൂന്നു പ്രധാന നദികളായ മഹാവേലി, കെലാനി, വലാവെ തുടങ്ങിയവയുടെ ഉത്ഭവസ്ഥാനം ഹോർട്ടൻ പ്ലെയിൻസ് ആണ്. സിംഹളഭാഷയിൽ ഈ പീഠഭൂമി മഹാ എലിയ പ്ലെയിൻസ് എന്നറിയപ്പെടുന്നു. ബലൻഗോഡ സംസ്കാരവുമായി ബന്ധപ്പെട്ട ശിലാ ഉപകരണങ്ങൾ ഇവിടെനിന്നു കണ്ടെത്തിയിട്ടുണ്ട്.

## സവിശേഷതകൾ
ശ്രീലങ്കയിലെ മദ്ധ്യ മലനിരകളിലെ തെക്കൻ പീഠഭൂമിയിലാണ് ഹോർട്ടൻ പ്ലെയിൻസ് ദേശീയദ്യാനം സ്ഥിതി ചെയ്യുന്നത്. ശ്രീലങ്കയിലെ രണ്ടാമത്തെയും മൂന്നാമത്തെയും  ഉയരമുള്ള കൊടുമുടികളായ കിരിഗാൽപോത്ത 2,389 മീറ്റർ (7,838 അടി), തൊട്ടുപോല കണ്ട  2,357 മീറ്റർ (7,733 അടി) എന്നീ കൊടുമുടികൾ യഥാക്രമം ദേശീയോദ്യാനത്തിൻറെ പടിഞ്ഞാറും വടക്കുമായി സ്ഥിതി ചെയ്യുന്നു. 1,200 മുതൽ 2,300 മീറ്റർ (3,900 മുതൽ 7,500 അടി വരെ) വരെയാണ് ദേശീയോദ്യാനത്തിൻറ ശരാശരി ഉയരം. 

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
കുടം

വാവട്ടം കുറഞ്ഞ് കഴുത്തിടുങ്ങി അതിനുതാഴെയുള്ള ഭാഗം കൂടുതൽ വീർത്തുരുണ്ടതുമായ പാത്രമാണ് **കുടം**.

## നിർമ്മാണ വസ്തുക്കൾ

കളിമണ്ണ്, ലോഹം, ലോഹസങ്കരം, പ്ലാസ്റ്റിക്, സ്ഫടികം എന്നിവയാണ് പൊതുവെ കുടത്തിന്റെ നിർമ്മാണ വസ്തുക്കൾ. ഉപയോഗം, അസംസ്കൃത വസ്തുവിന്റെ ലഭ്യത എന്നിവ നിർമ്മാണത്തെ സ്വാധീനിക്കുന്നു.

സ്വർണ്ണം, വെള്ളി, ചെമ്പ്, പിച്ചള, ഓട് എന്നിവ കൊണ്ടുള്ള കുടങ്ങൾ വളരെക്കാലമായി ഉപയോഗിക്കപ്പെടുന്നുണ്ട്. അലൂമിനിയം, സ്റ്റീൽ, പ്ലാസ്റ്റിക്ക് എന്നിവയാൽ നിർമ്മിതമായ കുടങ്ങൾ താരതമ്യേന അടുത്ത കാലത്താണ് പ്രചാരത്തിലായത്

## ഉപയോഗം
സ്വർണ്ണം, വെള്ളി എന്നിവയാൽ നിർമ്മിതമായ കുടങ്ങൾ വിശിഷ്ട വ്യക്തികൾക്കുള്ള ഉപഹാര സമർപ്പണത്തിനും പൂജാ പാത്രമായും ഇവ ഉപയോഗിക്കപ്പെടുന്നു. ജലം ഉൾപ്പെടെയുള്ള പദാർത്ഥ സംഭരണത്തിനും ഉപയോഗിക്കുന്നു. ചെത്തുകാരൻ കള്ള് കുടത്തിൽ കള്ള് ശേഖരിക്കുന്നു. തെയ്യം അനുഷ്ടാനത്തിൽ കലശക്കുടം ഉപയോഗിക്കുന്നു. മൃതദേഹങ്ങൾ അടക്കംചെയ്യുന്നതിന് മുൻകാലങ്ങളിൽ ഉപയോഗിച്ചിരുന്ന നന്നങ്ങാടി വലിയ മൺകുടം തന്നെയായിരുന്നു.

## കുടവും സംഗീതവും
സംഗീതത്തിൽ വിവിധ രൂപങ്ങളിൽ കുടം ഉപയോഗിച്ചു വരുന്നു 
### ഘടം
കളിമണ്ണ് കൊണ്ടുണ്ടാക്കുന്ന ‌കുടം തന്നെയാണ് ഘടം.

### പുള്ളുവൻ കുടം
ഒരു കേരളീയ വാദ്യോപകരണമാണ് പുള്ളുവൻ കുടം. മണ്ണുകൊണ്ട് തന്നെയാണ് ഈ വാദ്യം നിർമ്മിക്കുന്നത്. കുടത്തിന്റെ അടിഭാഗം തുരന്നെടുത്ത് അവിടെ  തുകൽ ഒട്ടിക്കുന്നു.
### വില്ലുപാട്ട്
കളിമൺകുടമാണ്‌ വില്ലുപാട്ടിൽ ഉപയോഗിക്കുന്നത്. വയ്ക്കോൽ ചുരണയിൽ വെച്ച കുടവും വില്ലും ഒരു കൈകൊണ്ട് ചേർത്തുപിടിക്കുകയും കുടത്തിന്റെ വായിൽ വട്ടത്തിൽ വെട്ടിയ കമുകിൻപാള കൊണ്ട് അടിച്ച് ശബ്ദമുണ്ടാക്കുകയുംചെയ്യുന്നു.

## ചിത്രശാല

File:നന്നങ്ങാടി.jpg|thumb|നന്നങ്ങാടി-മൺകുടം
File:Clay water pitcher (4042687016).jpg|thumb|കളിമൺകുടം
File:Pot,plastic,Tamil Nadu491.jpg|thumb|പ്ലാസ്റ്റിക് കുടം
File:Pulluvan pattu pulluvan kudam.jpg|thumb|പുള്ളുവൻ പാട്ടിൽ കുടമുപയോഗിക്കുന്നു
File:Villu patt.JPG|thumb|വില്ലുപാട്ട്
File:Ghatam.jpg|thumb|ഘടം
File:Kalasam pot.jpg|thumb|കലശക്കുടം
File:Toddy pitcher കള്ള് കുടം.jpg|thumb|കള്ള് കുടം
File:Toddy tapper of the village.jpg|thumb|ചെത്തുകാരൻ കള്ള് കുടവുമായി


## കുടവും പഴഞ്ചൊല്ലും
*'നിറകുടം തുളുമ്പില്ല'
*'പടിക്കൽ കുടമുടയ്ക്കുക'
## അവലംബം

വർഗ്ഗം:പാത്രങ്ങൾ
തുളുവ രാജവംശം

വിജയനഗരസാമ്രാജ്യത്തിന്റെ മൂന്നാമത് രാജവംശമാണ് **തുളുവ രാജവംശം**.

വർഗ്ഗം:ഇന്ത്യയിലെ രാജവംശങ്ങൾ
വർഗ്ഗം:ഹിന്ദു രാജവംശങ്ങൾ
വർഗ്ഗം:ഇന്ത്യാചരിത്രം - അപൂർണ്ണലേഖനങ്ങൾ
വർഗ്ഗം:തുളുനാട്
വർഗ്ഗം:വിജയനഗര സാമ്രാജ്യം
ബെൽഫാസ്റ്റ്

യു.കെ.യുടെ ഭാഗമായ നോർത്തേൺ അയർലൻഡിന്റെ തലസ്ഥാനവും ഏറ്റവും വലിയ നഗരവുമാണ് **ബെൽഫാസ്റ്റ്**.( or ; ) അയർലണ്ട് ദ്വീപിലെ രണ്ടാമത്തെ ഏറ്റവും വലിയ നഗരവുമാണ് ബെൽഫാസ്റ്റ്. 2019-ലെ കണക്കുപ്രകാരം നഗരത്തിൽ 3,43,542 പേർ താമസിക്കുന്നു.

## അവലംബം

## പുറത്തേയ്ക്കുള്ള കണ്ണികൾ

*
* Belfast City Council
* Belfast Pride

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:യൂറോപ്പിലെ തുറമുഖനഗരങ്ങൾ
കിളികൊല്ലൂർ

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു പ്രദേശമാണ് **കിളികൊല്ലൂർ**. കൊല്ലം നഗരത്തിലെ കശുവണ്ടി വ്യവസായ കേന്ദ്രങ്ങളിലൊന്നാണ് ഈ പ്രദേശം.  ഇവിടെ ദേശീയപാത 744-നു സമീപം കിളികൊല്ലൂർ തീവണ്ടി നിലയം സ്ഥിതിചെയ്യുന്നുണ്ട്. കൊല്ലം, പരവൂർ, പുനലൂർ, തിരുവനന്തപുരം, കന്യാകുമാരി, എറണാകുളം, ഗുരുവായൂർ എന്നീ സ്ഥലങ്ങളിലേക്കുള്ള തീവണ്ടികൾക്ക് ഈ നിലയത്തിൽ സ്റ്റോപ്പ് അനുവദിച്ചിട്ടുണ്ട്. കിളികൊല്ലൂരിനു സമീപം കരിക്കോട് ടി.കെ.എം. കോളേജ് ഓഫ് എഞ്ചിനീയറിംഗ് സ്ഥിതിചെയ്യുന്നു. കൊല്ലം കോർപ്പറേഷന്റെ ഒരു സോണൽ ഓഫീസും കിളികൊല്ലൂരിൽ പ്രവർത്തിക്കുന്നുണ്ട്. ചന്ദനത്തോപ്പ്, കുണ്ടറ, കല്ലുംതാഴം എന്നിവയാണ് സമീപത്തെ പ്രധാന സ്ഥലങ്ങൾ.

## ചരിത്രം
1953-ൽ കിളിക്കൊല്ലൂർ പഞ്ചായത്ത് രൂപീകൃതമായി. കൊല്ലം ജില്ലയിൽ അഞ്ചാലുംമൂട് ബ്ലോക്കിൽ ഉൾപ്പെട്ടിരുന്ന ഈ പഞ്ചായത്തിന് 11.24 ചതുരശ്ര കിലോമീറ്റർ വിസ്തൃതിയുണ്ടായിരുന്നു. 2000-ത്തിൽ കൊല്ലം മുൻസിപ്പാലിറ്റിയെ കോർപ്പറേഷനാക്കി ഉയർത്തിയപ്പോൾ കിളികൊല്ലൂരിനെ കൊല്ലം കോർപ്പറേഷനോടു കൂട്ടിച്ചേർത്തു.

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 5.5 കിലോമീറ്റർ
* ആണ്ടാമുക്കം സിറ്റി ബസ് സ്റ്റാൻഡ് - 6 കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 6.5 കി.മീ.
* കൊല്ലം തുറമുഖം - 8 കി.മീ.
* ചിന്നക്കട - 5.5 കി.മീ.
* തങ്കശ്ശേരി - 8.2 കി.മീ.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
പള്ളിത്തോട്ടം

കേരളത്തിൽ കൊല്ലം ജില്ലയിലുള്ള ഒരു കടൽത്തീര പ്രദേശമാണ് **പള്ളിത്തോട്ടം**. കൊല്ലം കോർപ്പറേഷനു കീഴിലുള്ള സെൻട്രൽ സോൺ II-ലെ 46-ആം വാർഡാണിത്. മത്സ്യബന്ധനമാണ് ഇവിടെയുള്ളവരുടെ പ്രധാന ഉപജീവനമാർഗ്ഗം.

## പ്രാധാന്യം
കൊല്ലം ജില്ലയിലെ 27 മത്സ്യബന്ധന ഗ്രാമങ്ങളിലൊന്നാണ് പള്ളിത്തോട്ടം. 2011-ൽ കുസാറ്റിന്റെ നേതൃത്വത്തിൽ നടത്തിയ സർവ്വേ പ്രകാരം കൊല്ലം ജില്ലയിലെ ഏറ്റവും സാക്ഷരത കൂടിയ മത്സ്യബന്ധന തൊഴിലാളികൾ വസിക്കുന്ന പ്രദേശമാണ് പള്ളിത്തോട്ടം. ഇവിടുത്തെ മത്സ്യബന്ധനതൊഴിലാളികൾ തങ്ങളുടെ ജോലി എളുപ്പമാക്കുന്നതിന്റെ ഭാഗമായി ഗ്ലോബൽ പൊസിഷനിങ് സിസ്റ്റം, സോണാർ, എക്കോസൗണ്ടർ, ഐ.സി.റ്റി. ഉപകരണങ്ങൾ, മൊബൈൽ ഫോൺ, റേഡിയോ ബെൻസിഗർ 107.8 എന്നീ ആധുനിക സംവിധാനങ്ങൾ പ്രയോജനപ്പെടുത്തുന്നുണ്ട്. സൗത്ത് ഇന്ത്യൻ ഫെഡറേഷൻ ഓഫ് ഫിഷർമെൻ സൊസൈറ്റിയിലെ മിക്ക അംഗങ്ങളും പള്ളിത്തോട്ടം സ്വദേശികളാണ്.

പഴമയും ആധുനികതയും ഇടകലർന്ന ഗ്രാമങ്ങളാണ് പള്ളിത്തോട്ടത്തിൽ സ്ഥിതിചെയ്യുന്നത്. നീണ്ടകരയ്ക്കു തെക്ക് കൊല്ലം തുറമുഖത്തോടു ചേർന്ന് സ്ഥിതിചെയ്യുന്ന ഇവിടുത്തെ കടൽത്തീരത്തിന് ഏകദേശം 5 കിലോമീറ്റർ ദൈർഘ്യമുണ്ട്. ഇവിടെ ഒരു ബോട്ട് യാർഡ് പ്രവർത്തിച്ചുവരുന്നു. പ്ലൈവുഡ് കൊണ്ട് നിർമ്മിച്ച ചെറുവള്ളങ്ങൾ ഇവിടുത്തെ പ്രധാന ആകർഷണമാണ്.

കൊല്ലം വികസന അതോറിറ്റി പള്ളിത്തോട്ടത്തിൽ ഒരു ഹൗസിംഗ് കോളനി തുടങ്ങാൻ പദ്ധതിയിട്ടിട്ടുണ്ട്. കൊല്ലം നഗരത്തിലെ ചില കേബിൾ ടി.വി. സേവനദാതാക്കൾ ഇവിടെ പ്രവർത്തിക്കുന്നുണ്ട്. കൊല്ലം സിറ്റി പോലീസിന്റെ അധികാരപരിധിയിൽ വരുന്ന 17 പോലീസ് സ്റ്റേഷനുകളിലൊന്ന് പള്ളിത്തോട്ടത്തു സ്ഥിതിചെയ്യുന്നുണ്ട്.

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 2 കിലോമീറ്റർ
* ആണ്ടാമുക്കം സിറ്റി ബസ് സ്റ്റാൻഡ് - 1.4 കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 2.7 കി.മീ.
* കൊല്ലം തുറമുഖം - 2.2 കി.മീ.
* കൊല്ലം കടൽപ്പുറം - 300 മീറ്റർ
* പരവൂർ തീവണ്ടി നിലയം - 12.7 കി.മീ.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഇന്തോനേഷ്യൻ വായുസേന

**ഇന്തോനേഷ്യൻ വായുസേന** (, **TNI–AU**) ഇന്തോനേഷ്യൻ ദേശീയ സൈന്യത്തിന്റെ വ്യോമവിഭാഗമാണ്. 

ഇന്തോനേഷ്യൻ വായുസേനയിൽ 37,850 ഉദ്യോഗസ്ഥരും 110 സൈനികവിമാനങ്ങളുമുണ്ട്. പ്രധാന യുദ്ധവിമാനങ്ങൾ റഷ്യയിൽനിന്നുള്ള SU-27 (സുഖോയി - 27),  SU-30 (സുഖോയി-30 ) എന്നിവയാണ്. ഇതിനുപുറമേ, അമേരിക്കൻ ഐക്യനാടുകളിൽ നിന്നുള്ള എഫ്-16 വിമാനങ്ങളുമുണ്ട്. ഇന്തോനേഷ്യൻ വായുസേന സുഖോയി 35 വാങ്ങാനും തീരുമാനിച്ചിട്ടുണ്ട്. അതുപോലെ 50 KF-X വാങ്ങാനും തീരുമാനമുണ്ട്.  ഇവ ഇപ്പോൾത്തന്നെ പഴകിയ  Northrop F-5 Tiger  പകരമാണ്.

## ചരിത്രം

### ഇന്തോനേഷ്യൻ സ്വാതന്ത്ര്യത്തിനു മുമ്പ് (1941–1945)
രണ്ടാം ലോകമഹായുദ്ധത്തിനു ശേഷം, തെക്കുകിഴക്കൻ ഏഷ്യയിൽ തായ്‌ലന്റിനുശേഷം ഇന്തോനേഷ്യയാണ് വായുസേന രൂപികരിച്ച ആദ്യ രാജ്യങ്ങളിൽ ഒന്ന്. ഇന്തോനേഷ്യൻ പൈലട്ടുകൾ നെതർലാന്റിന്റെ കൊളോണിയൽ ശക്തിക്കെതിരായി 1945–1949 കാലത്ത് യുദ്ധം ചെയ്തു. അവരുടെ കയ്യിൽ അതിനുമുമ്പത്തെ അധിനിവേശ ശക്തിയായിരുന്ന ജപ്പാന്റെ കാലഹരണപ്പെട്ട സൈനികവിമാനങ്ങൾ ആണുണ്ടായിരുന്നത്. (including Curtiss P-36 Hawk (P-36 *Mohawk*), Brewster F2A *Buffalo* and Fokker D.XXI fighters; Martin B-10 bombers; Fokker C.X reconnaissance floatplanes) left before the Japanese occupation in 1941.

## അവലംബം

## Bibliography
* Aero-News Network. "Indonesian Air Force Grounds OV-10 Bronco Fleet" 25 July 2007
* *Angkasa* (Sky) magazine, Gramedia, Jakarta No. 7 Year XVII April 2008
* Crouch, Harold (2007) *The Army and Politics in Indonesia*, Equinox, Jakarta 979-3780-50-9
* Davies, Steve (2008) *Red Eagles: America's Secret MiGs* Osprey Publishing 9781846039706
* F. Djoko Poerwoko (2001) *My Home My Base: Perjalanan Sejarah Pangkalan Udara Iswahjudi 1939–2000*, Publisher – Iswahjudi Air Force Base, No ISBN
* Indonesian Embassy, Ottawa: US to help RI in repair/refurbishing 15 of 24 RI's C-130 transport
* Grodin, Yefim & Rigmat, Vladimir (2004) *Tupelov Tu-16 *Badger, Aerofax, London 1-85780-177-6
* Scramble Magazine. "Indonesian Air Arms Overview"
* Willis, David (Ed). *Aerospace Encyclopedia of the World's Air Forces*. Aerospace Publishing, London, 1999 1-86184-045-4

## Further reading
ന്യാൻഗ ദേശീയോദ്യാനം

**ന്യാൻഗ ദേശീയോദ്യാനം** സിംബാബ്‍വേയുടെ കിഴക്കൻ മലനിരകളുടെ വടക്ക് ഭാഗത്തായി സ്ഥിതിചെയ്യുന്ന ഒരു ദേശീയോദ്യാനമാണ്. രാജ്യത്ത് പ്രഖ്യാപിക്കുന്ന ആദ്യത്തെ ദേശീയ ഉദ്യാനങ്ങളിലൊന്നായ ഇത് സിംബാബ്‍വേയിലെ ഏറ്റവും ഉയർന്ന ഭൂമി, ഹരിതാഭമായ കുന്നുകൾ, വറ്റാത്ത നദികൾ എന്നിവ ഉൾപ്പെട്ടതാണ്. ദേശീയോദ്യാനത്തിലെ ഭൂപ്രദേശത്തിലധികവും താഴേയ്ക്കു ചരിഞ്ഞുകിടക്കുന്നതും ചിലയിടങ്ങളിൽ അവിടവിടെയായി മരങ്ങളുള്ളതും 1,800 മുതൽ 2,593 മീറ്റർ (6,560 മുതൽ 7,544 അടി) വരെ ഉയരമുള്ളതുമാണ്. സിംബാബ്‍വേയിലെ ഏറ്റവും ഉയരം കൂടിയ പ്രദേശമായ ന്യാൻഗാനി കൊടുമുടി സ്ഥിതിചെയ്യുന്നത് ദേശീയോദ്യാനത്തിൻറെ കേന്ദ്രഭാഗത്തും സിംബാബ്‍വേയിലെ ഏറ്റവും വലിയ വെള്ളച്ചാട്ടമായ  മുത്താറസി വെള്ളച്ചാട്ടം ദേശീയോദ്യാനത്തിൻറെ തെക്കു ഭാഗത്തുമാണ്. ഇതിൻറെ തെക്കൻ അതിർത്തിയിൽ പഴയ മുത്താറസി ഫാൾസ് ദേശീയോദ്യാനം സംയോജിക്കപ്പെട്ടുകിടക്കുന്നു.

## അവലംബം
ഗൊനാരെഷൌ ദേശീയോദ്യാനം

**ഗൊനാരെഷൌ ദേശീയോദ്യാനം** തെക്കു കിഴക്കൻ സിംബാബ്‍വെയിൽ സ്ഥിതിചെയ്യുന്ന ഒരു ദേശായോദ്യാനമാണ്.  മൊസാംബിക് അതിർത്തിയ്ക്കു സമാന്തരമായി ചിമാനിമാനിയ്ക്കു തെക്കായി മാസ്വിൻഗോ പ്രവിശ്യയുടെ താരതമ്യേന വിദൂരമായ മൂലയിലാണ് ഇത് സ്ഥിതി ചെയ്യുന്നത്. ദേശീയോദ്യാനത്തിൻറെ വിശാലതയും പരുക്കൻ ഭൂപ്രകൃതിയും, പ്രധാന ടൂറിസ്റ്റ് മേഖലകളിൽനിന്ന് വിദൂരമായ സ്ഥാനവും കാരണമായി ഗോനാരെഷൌയുടെ വലിയൊരു ഭാഗം പ്രാക്തന വന്യതയായി ഇപ്പോഴും നിലകൊള്ളുന്നു.

5,053 ചതുരശ്രകിലോമീറ്റർ വിസ്തീർണ്ണത്തിൽ വ്യാപിച്ചുകിടക്കുന്ന ഗൊനാരെഷൌ ദേശീയോദ്യാനം, ഹ്വാൻഗെ ദേശീയോദ്യാനം കഴിഞ്ഞാൽ രാജ്യത്തെ രണ്ടാമത്തെ വലിയ ഗെയിം റിസർവ് ആണ്.

## ചിത്രശാല

പ്രമാണം:Zimbabwe Gonarezhou Landscape Chilojo Cliffs.jpg|ചിലോജോ ക്ലിഫ്സ്
പ്രമാണം:Chilo.JPG|ചിലോ ലോഡ്ജ്
പ്രമാണം:Grz croc.JPG|Crocodile, Makokwani Pools
പ്രമാണം:Grz nyala.JPG|Nyala
പ്രമാണം:Makokwani.JPG|Makokwani Pools
പ്രമാണം:Rossi pool.JPG|Rossi Pool and hide
പ്രമാണം:Samalena.JPG|Samalena Gorge
പ്രമാണം:Wrights tower.JPG|View from Wright's Tower
 

## അവലംബം
മേതല മുഹിയുദ്ദീൻ ജുമാ മസ്ജിദ്

എറണാകുളം ജില്ലയിലെ കിഴക്കൻ മേഖലയായ കോതമംഗലം താലൂക്കിലെ മേതലയിൽ സ്ഥിതിചെയ്യുന്ന മസ്ജിദാണ് മേതല മുഹിയുദ്ദീൻ ജുമാ മസ്ജിദ്. ഈ ജുമാ മസ്ജിദിന്റെ സ്ഥാപന കാലത്തിന് മുമ്പ് കിഴക്കൻ മേഖലയിലെ മുഹമ്മദീയർക്ക് ഖബർസ്ഥാൻ സൗകര്യങ്ങളോട് കൂടിയ ഒരേയൊരു മസ്ജിദ് മാത്രമേ ഉണ്ടായിരുന്നുള്ളൂ,  പെരുമറ്റം ജുമാ മസ്ജിദ്. 

മുഹമ്മദ് വലിയുള്ളാഹി എന്ന മഹാന്റെ മഖ്ബറയുള്ള പെരുമറ്റം പള്ളിയുടെ പരിപാലന അവകാശം നാല് പാരമ്പര്യ തറവാട്ട് കുടുംബങ്ങളിലായിരുന്നു നിക്ഷിപ്തമായിരുന്നത്. ചക്കുങ്ങൽ, തോട്ടത്തിക്കുളം, പനക്കൽ, ചെറുകപ്പിള്ളി എന്നിവയായിരുന്നു ആ കുടുംബങ്ങൾ.

വാഹന ഗതാഗത സൗകര്യങ്ങൾ കുറവായിരുന്ന ആ കാലഘട്ടത്തിൽ ദീർഘദൂരം യാത്ര ചെയ്താണ് പെരുമറ്റം പള്ളിയിലേക്ക് വിശ്വാസികൾ എത്തിയിരുന്നത്.
## ചരിത്രം
മാർത്താണ്ഡവർമ്മയുടെ കാലത്ത് (എ.ഡി. 1750)  മേതല പ്രദേശത്ത് കുടിയേറിപ്പാർത്ത ആദ്യ മുസ്ലീം കുടുംബമായിരുന്നു തോട്ടത്തിക്കുളം കുടുംബക്കാർ. തിരുവിതാംകൂർ കായംകുളം രാജ്യത്തെ ആക്രമിച്ച അവസരത്തിൽ വടക്കുംകൂറും, തെക്കുംകൂറും കായംകുളത്തെ സഹായിച്ചതിന്റെ പേരിൽ മാർത്താണ്ഡവർമ്മ 1750 ൽ വടക്കുംകൂർ പിടിച്ചെടുത്തതോടെ വടക്കുംകൂറിനോടൊപ്പം നമ്മുടെ നാടും തിരുവിതാംകൂർ ഭരണത്തിന് കീഴിലായി. കീഴ്മലൈനാട് ആയിരുന്നപ്പോഴും വടക്കും കൂറുമായി ചേർന്ന് നിൽക്കുമ്പോഴും ഇവിടെ ഭരണനിർവഹണം നടത്തിവന്നിരുന്നത് ദേശവാഴികളും നാടുവാഴികളുമായിരുന്നു.

ദേശവാഴികളായിരുന്ന തോട്ടത്തിക്കുളം കുടുംബംഈ ദേശത്ത് ഖബർസ്ഥാനുള്ള ജുമാ മസ്ജിദിന്റെ അനിവാര്യത തിരിച്ചറിഞ്ഞ് പള്ളി നിർമ്മാണത്തിനായി ശ്രമങ്ങളാരംഭിച്ചു. നിർമ്മാണത്തിനാണെങ്കിൽ മഹാരാജാവിന്റെ അനുമതി ആവശ്യമായിരുന്നു. മാത്രവുമല്ല ഇടപ്രഭുക്കന്മാരായ കർത്താക്കന്മാരുടെ ഭരണ ക്രമത്തിലേക്ക് കോതമംഗലവും പരിസര പ്രദേശങ്ങളും വഴുതി വീണിരുന്ന കാലഘട്ടമായിരുന്നു.

പള്ളി നിർമ്മാണ അനുമതിക്കായി രണ്ടാം തലമുറയിൽപെട്ട തോട്ടത്തിക്കുളം പുത്തൻപുരയിൽ ഹസൻ മക്കാർ സാഹിബ് A. D 1855 മെയ് മാസത്തിൽ ഉത്രാടം തിരുനാൾ മാർത്താണ്ഡ വർമ്മ മഹാരാജാവിനെ മുഖം കാണിച്ചു. അനുമതിക്കായി അപേക്ഷിച്ചെങ്കിലും ആദ്യം മഹാരാജാവ് അനുവാദം നൽകിയില്ല. കാരണം പളളി സ്ഥാപനത്തിനായി നീക്കിവെച്ച സ്ഥലത്ത് നിന്ന് അരകിലോമീറ്റർ അകലെയായി ഏക്കുന്നം ശിവക്ഷേത്രം സ്ഥിതി ചെയ്തിരുന്നു. ഇക്കാരണത്താൽ അനുമതി തരാനാവില്ലെന്ന് മഹാരാജാവ് അറിയിച്ചു. എന്നാൽ പള്ളി നിർമ്മാണമെന്ന ജീവിതാഭിലാഷം ഉപേക്ഷിക്കാൻ അദ്ദേഹം തയ്യാറായില്ല.

തുടർന്ന് ഹസ്സൻ മക്കാർ സാഹിബ് സ്വന്തം വീട് പളളിയാക്കി മാറ്റിക്കൊള്ളാമെന്നും അതിനെങ്കിലും അനുവാദം തരണമെന്നും മഹാരാജാവിനോട് അഭ്യർത്ഥിച്ചു. ഹസൻ മക്കാർ സാഹിബിന്റെ അചഞ്ചലമായ ദൈവ വിശ്വാസവും സ്വന്തം നാടിനോടുള്ള സ്നേഹവും നാട്ടുകാരുടെ ക്ഷേമത്തിലുള്ള തൽപ്പരതയും ആത്മാർത്ഥതയും തിരിച്ചറിഞ്ഞ മഹാരാജാവ് പള്ളി നിർമ്മാണത്തിനായി ഓലയിലെഴുതിയ അനുവാദപത്രം നൽകുകയും, സ്വന്തം ഭവനം ഒഴിവാക്കി മറ്റേതെങ്കിലും സ്ഥലത്ത് നിർമ്മിക്കണമെന്ന് ആവശ്യപ്പെടുകയും ചെയ്തു. അപ്രകാരം സമ്മതിച്ച് തിരികെ നാട്ടിലെത്തിയ അദ്ദേഹം ഒഴുകുരേഖ പ്രകാരം തന്റെ കൈവശമിരുന്ന അഞ്ചേക്കറോളം സ്ഥലം നീക്കിവെച്ച് പള്ളി നിർമ്മാണം ആരംഭിക്കുകയും കൊല്ലവർഷം 1033 ൽ(AD 1858 മാർച്ച് മാസം) നിർമ്മാണം പൂർത്തിയാക്കുകയും ചെയ്തു.

ജസിൽ തോട്ടത്തിക്കുളം 
ഫോൺ 9446607973
താമരക്കുളം, കൊല്ലം ജില്ല

കൊല്ലം ജില്ലയിലെ ഡൗൺടൗണിന്റെ ഭാഗമായി ചിന്നക്കടയ്ക്കു സമീപം സ്ഥിതിചെയ്യുന്ന പ്രദേശമാണ് **താമരക്കുളം**. ഇവിടുത്തെ ഗണപതി ക്ഷേത്രം പ്രസിദ്ധമാണ്. കൊല്ലം പൂരം നടക്കുമ്പോൾ ഈ ക്ഷേത്രത്തിൽ നിന്നും വാദ്യഘോഷങ്ങളുടെ അകമ്പടിയോടെ ഗജവീരൻമാരെ എഴുന്നള്ളിച്ച് ആശ്രാമം ശ്രീകൃഷ്ണ സ്വാമി ക്ഷേത്രത്തിലേക്ക് കൊണ്ടുപോകാറുണ്ട്. താമരക്കുളത്ത് കൊല്ലം വികസന അതോറിറ്റിയുടെ ഒരു കാര്യാലയം പ്രവർത്തിച്ചുവരുന്നു.

## പാർട്ട്നർ കേരള 2014
2014-ൽ നഗരവികസനവുമായി ബന്ധപ്പെട്ട് കേരള സർക്കാർ 'പാർട്നർ കേരള' എന്ന പേരിൽ ഒരു സമ്മേളനം വിളിച്ചുചേർത്തു. താമരക്കുളത്തിന്റെ വികസനത്തിനായി കൊല്ലം കോർപ്പറേഷനും വികസന അതോറിറ്റിയും ഈ സമ്മേളനത്തിൽ ചില പദ്ധതികൾ മുന്നോട്ടുവച്ചിരുന്നു. കൊല്ലം കോർപ്പറേഷൻ ഇവിടെ 178.53 കോടി രൂപാ ചെലവിൽ ഒരു വ്യാപരസമുച്ചയവും പാർക്കിംഗ് എരിയയും നിർമ്മിക്കുമെന്ന് അറിയിച്ചു. 80 കോടി രൂപാ ചെലവിൽ ഒരു ഷോപ്പിങ് മാൾ നിർമ്മിക്കുമെന്ന് കൊല്ലം വികസന സമിതിയും പ്രഖ്യാപിച്ചു.
## ആരാധനാലയങ്ങൾ
താമരക്കുളം ശിവൻകോവിൽ
## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
വട്ടപ്പറമ്പിൽ പീതാംബരൻ

മലയാളിയായ അധ്യാപകനും നാടകസാഹിത്യകാരനും ഭാഷാപണ്ഡിതനും ഭാഷാഗവേഷകനുമാണ് **വട്ടപ്പറമ്പിൽ പീതാംബരൻ**.

## സംഭാവനകൾ
അധ്യാപകനും നാടകസാഹിത്യകാരനും ഭാഷാപണ്ഡിതനും ഭാഷാഗവേഷകനുമാണ് വട്ടപ്പറമ്പിൽ പീതാംബരൻ. നാടകം, നാടകപഠനം, ബാലകവിതകൾ, കുട്ടികളുടെ നാടകസമാഹാരം, ലേഖനങ്ങൾ കവീതാസമാഹാരം തുടങ്ങിയ വിഭാഗങ്ങളിൽ  21 പുസ്തകങ്ങൾ രചിച്ചിട്ടുണ്ട്. യുവധാര, കിളിപ്പാട്ട്, വിദ്യാരംഗം, ശ്രുതി, യവനിക, ജീവരാഗം തുടങ്ങിയ ആനുകാലികങ്ങളിൽ ലേഖനങ്ങളും,കവിതകളും,ലഘുനാടകങ്ങളും എഴുതുന്നു.

2020 ഡിസംബറിൽ കേരള ഭാഷാ ഇൻസ്റ്റിറ്റ്യൂട്ട് വട്ടപ്പറമ്പിൽ പീതാംബരൻ്റെ 'വയ്മൊഴിവഴക്കങ്ങൾ നാടോടിപ്പാട്ടുകളിൽ' എന്ന പേരിലുള്ള മലയാളം നാടൻ പാട്ടുകളിൽ നിന്ന് തിരഞ്ഞെടുത്ത പദങ്ങളുടെ 551 പേജുള്ള നിഘണ്ടു പ്രസിദ്ധീകരിച്ചിരുന്നു. 2017 ൽ, ഇൻസ്റ്റിറ്റ്യൂട്ട് പീതാംബരൻ്റെ മറ്റൊരു കൃതിയായ 'നാട്ടുമൊഴിച്ചന്തം' എന്ന പേരിലുള്ള 463 പേജുള്ള മലയാളത്തിലുള്ള ഗ്രാമീണ ഭാഷാ നിഘണ്ടുവും പ്രസിദ്ധീകരിച്ചിരുന്നു. ഈ പുസ്തകം ഗ്രന്ഥകാരൻ്റെ സ്വന്തം കെെപ്പടയിലാണ് പുറത്തിറക്കിയിട്ടുള്ളത്.  കെെയക്ഷരത്തിൽ പ്രസിദ്ധീകരിച്ച മലാളത്തിലെ ആദ്യ പുസ്തകം ആണ് ഇത് എന്നും പറയുന്നു. 'മലയാള നാടക വിജ്ഞാനകോശം' എന്ന പേരിലുള്ള നാടകവിജ്ഞാനകോശവും തയ്യാറാക്കിയിട്ടുണ്ട്. മലയാളത്തിലെ ആദ്യത്തെ നാടക ചരിത്ര വിജ്ഞാനകോശം ആയ ഇതിന് വേണ്ടി അദ്ദേഹം എഴുതിയ കയ്യെഴുത്ത് പ്രതിക്ക് 1200-ലധികം പേജുകളുണ്ടായിരുന്നു.

## പ്രധാന പദവികൾ
31 വർഷം അധ്യാപകനായും 5 വർഷം പ്രഥമാധ്യാപകനായും സേവനമനുഷ്ഠിച്ചു. തിരുവനന്തപുരം മലയാളം പള്ളിക്കൂടത്തിലും, കേരള സിവിൽ സർവീസ് അക്കാഡമിയിലും അധ്യാപനം തുടരുന്നു. തിരുവനന്തപുരം സർഗ്ഗശക്തി, പോത്തൻകോട് കഥകളിക്ലബ്ബ് എന്നിവയുടെ പ്രവർത്തകൻ.

## പുരസ്കാരങ്ങൾ
പാഞ്ചജന്യം മുഴങ്ങട്ടെ എന്ന നാടകത്തിനു 1987 ൽ അധ്യാപക കലാസാഹിത്യ സമിതിയുടെ രചനയ്ക്കുള്ള സംസ്ഥാന അവാർഡു ലഭിച്ചു.
നാടകസംബന്ധമായ ഏറ്റവും മികച്ച ഗ്രന്ഥത്തിനു 'നാടകവിജ്ഞാനകോശ'ത്തിനു 2005 ൽ കേരളസാഹിത്യ അക്കാദമി അവാർഡ് ലഭിച്ചു. നാടക കലാകാരന്മാരുടെ അഖിലേന്ത്യാസംഘടനയായ നന്മയുടെ സമഗ്രസംഭാവനയ്ക്കുള്ള സംസ്ഥാന അവാർഡ് 2012 ൽ ലഭിച്ചു. പുരോഗമന കലാസാഹിത്യ സംഘം പുരസ്കാരം 2005 ൽ ലഭിച്ചു. യവനിക പുരസ്കാരം 2006 ൽ ലഭിച്ചു. മികച്ച അധ്യാപകനുള്ള സംസ്ഥാന അവാർഡ് 1990 ൽ ലഭിച്ചു. തിരുവനന്തപുരം പട്ടം ആസ്ഥാനമായി പ്രവർത്തിക്കുന്ന പ്രൊഫ.ജോസഫ് മുണ്ടശ്ശേരി ഫൗണ്ടേഷൻ ഏർപ്പെടുത്തിയ  സാഹിത്യ സാംസ്‌കാരിക രംഗത്തെ സമഗ്ര സംഭാവനയ്‌ക്കുള്ള പുരസ്കാരം 2023 ൽ ലഭിച്ചു.

## ബഹുമതികൾ
വട്ടപ്പറമ്പിൽ പീതാംബരൻ്റെ അധ്യാപന ജീവിതക്കുറിച്ചുള്ള ഡോക്യൂമെൻററിയാണ് ജിതേഷ് ദാമോദർ സംവിധാനം ചെയ്ത *അക്ഷരപ്പറമ്പിലപ്പൂപ്പൻ*.

## അവലംബം

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1938-ൽ ജനിച്ചവർ
വർഗ്ഗം:മാർച്ച്7-ന് ജനിച്ചവർ
വർഗ്ഗം:സാഹിത്യകാരന്മാർ
വർഗ്ഗം:നാടകകൃത്ത്
വർഗ്ഗം:വൈജ്ഞാനികലേഖകൻ
രാജാങ്കണം

**രാജാങ്കണം** 1976 ൽ പുറത്തിറങ്ങിയ ഒരു മലയാളചലച്ചിത്രമാണ്. ചിത്രരേഖയുടെ ബാനറിൽ ഈ ചിത്രം സംവിധാനം ചെയ്തത് ജേസിയായിരുന്നു. സോമൻ, ജയൻ, വിൻസൻറ്, ഷീല, കെ.പി. എ.സി. ലളിത, ജോസ് പ്രകാശ്, കെ.പി. ഉമ്മർ എന്നിവർ പ്രധാന കഥാപാത്രങ്ങളെ അവതരിപ്പിച്ചു. സംഗീത സംവിധാനം നിർവ്വഹിച്ചത് എം.കെ. അർജ്ജുനൻ ആയിരുന്നു.

## അഭിനേതാക്കൾ

*ഷീല
*കെ.പി.എ.സി. ലളിത
*ജോസ് പ്രകാശ്
*കെ.പി. ഉമ്മർ
*എം.ജി. സോമൻ
*ജയൻ
*സാധന
*വിൻസൻറ്

## ഗാനങ്ങൾ
ഈ ചിത്രത്തിൻറെ സംഗീതം എം.കെ. അർജ്ജുനനും ഗാനരചന അപ്പൻ തച്ചേത്ത്, നെൽസൺ എന്നിവരുമായിരുന്നു. 

## അവലംബം

വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:അപ്പൻ തച്ചേത്തിന്റെ ഗാനങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
ഇളങ്ങുളം

**ഇളങ്ങുളം** കേരളത്തിലെ കോട്ടയം ജില്ലയിൽ പാലാ അസംബ്ലി നിയോജകമണ്ഡലത്തിലുൾപ്പെട്ട ഒരു വലിയ ഗ്രാമമാണ്. എലിക്കുളം ഗ്രാമ പഞ്ചായത്തിൻറെ പ്രാദേശിക അധികാരപരിധിയിലുള്ളതാണ് ഈ ഗ്രാമം.

## അവലംബം
എരുമേലി (കുന്നത്തുനാട്)

**എരുമേലി**, എറണാകുളം ജില്ലയിലെ കുന്നത്തുനാട് ഗ്രാമപഞ്ചായത്തിലെ 21 വാർഡുകളിലൊന്നായ ഒരു ഗ്രാമമാണ്. ഈ ഗ്രാമത്തിലെ ഏറ്റവുമടുത്ത പോസ്റ്റ് ഓഫീസ് കുമാരപുരത്തു സ്ഥിതിചെയ്യുന്നു. മലകളാലും നദികളാലും വലയം ചെയ്യപ്പെട്ട പ്രകൃതിസുന്ദരമായ ഒരു ഗ്രാമമാണിത്. ഏകദേശം 500 ലേറെ വർഷങ്ങൾ പഴക്കമുള്ള നിരവധി ആരാധനാലയങ്ങൾ ഈ പ്രദേശത്തു നിലനിൽക്കുന്നു. പള്ളിക്കര മാർത്താ മറിയം പളളി (എ.ഡി. 905 ൽ സ്ഥാപിതമായത്), പ്രാചീനമായ പള്ളിക്കര മുസ്ലിം പള്ളി, കുമാരപുരം ശ്രീ സുബ്രഹ്മണ്യക്ഷേത്രം എന്നിവയക്കു സമീപത്തായി പ്രാചീനമായ എരുമേലി മഹാവിഷ്ണുക്ഷേത്രം മതസൌഹാർദ്ദത്തിൻറെ പ്രതീകമായി നിലനിൽക്കുന്നു.

## അവലംബം
കോഴിക്കോടിന്റെ ചരിത്രം മിത്തുകളും യാഥാർഥ്യങ്ങളും

കെ.ബാലകൃഷ്ണ കുറുപ്പ് രചിച്ച് മാതൃഭൂമി പബ്ലിഷിംഗ് കമ്പനി 16 മെയ് 2000 ൽ  പ്രസിദ്ധികരിച്ച ചരിത്ര പുസ്തകമാണ് *കോഴിക്കോടിന്റെ ചരിത്രം മിത്തുകളും യാഥാർഥ്യങ്ങളും*. കെ.ബാലകൃഷ്ണ കുറുപ്പ് ന്റെ മരണാനന്തരം ആണു ഈ ക്രിതി പ്രസിദ്ധീകരിക്കപെട്ടത്.
## ഉള്ളടക്കം
മലബാറിന്റെയും കോഴിക്കോടിന്റെയും ചരിത്രപുസ്തകങ്ങളിൽ പണ്ട് മുതലേ കേട്ട് മനസ്സിൽ പതിഞ്ഞ ചില ധാരണകളെ തിരുത്തുന്ന സ്വതന്ത്രമായ ഒരു ചരിത്ര ഗ്രന്ഥം ആണ് ഇത്. പത്മനാഭ മേനോൻ, വില്യം ലോഗൻ, കൃഷ്ണ അയ്യർ എന്നിവരുടെ ഗ്രന്ഥങ്ങൾ സോഴ്സ് ബുക്കുകളായി വളരെ അധികം പ്രയോജനപ്പെടുത്തിയും ഹെറോഡോട്ടസ് മുതൽ മിഷേൽ ഫൂക്കോ വരെയുള്ള ചരിത്ര കാരന്മാരുടെ അഭിപ്രായങ്ങളെ മനസ്സിലാക്കിയും ആണ് ഈ ഗ്രന്ഥത്തിന്റെ രചന നിർവഹിച്ചിരിക്കുന്നത് എന്ന് ആമുഖത്തിൽ ഗ്രന്ഥകാരൻ പറയുന്നു.
#### അധ്യായം
#മലബാർ വിശേഷം
#നായരും തിയ്യരും നമ്പൂതിരിയും മറ്റും
#ജീവിതരീതി
#പോർളാതിരിമാർ
#സാമൂതിരിമാർ-1
#സാമൂതിരിമാർ-2
#മയ്സൂറിയൻ ആക്രമണം
#ബ്രിട്ടീഷ് ഭരണം
#കോഴിക്കൊടും ദേശീയപ്രസ്താനങളും
#ആരാധനാലയങളും മതങളും മതനവീകരണപ്രസ്താനങളും
#കോഴിക്കോടിന്റെ സാംസ്കാരിക പാരമ്പര്യം
## അവലംബം
വർഗ്ഗം:ചരിത്രഗ്രന്ഥങ്ങൾ
വർഗ്ഗം:മലയാളസാഹിത്യകൃതികൾ
മാഥേരാൻ

മഹാരാഷ്ട്രയിലെ റായ്ഗഡ് ജില്ലയിൽ സ്ഥിതിചെയ്യുന്ന ഒരു സുഖവാസകേന്ദ്രമാണ് **മാഥേരാൻ**. പശ്ചിമഘട്ടത്തിന്റെ ഭാഗമായ ഈ പ്രദേശം സമുദ്രനിരപ്പിൽ നിന്നും 800 മീറ്റർ ഉയരത്തിൽ നിലകൊള്ളുന്നു. മുംബൈയിൽ നിന്നും 90 കിലോമീറ്ററും പൂനെയിൽ നിന്നും 120 കിലോമീറ്ററുമാണ് ഇവിടേക്കുള്ള ദൂരം. വാഹനഗതാഗതം നിരോധിക്കപ്പെട്ട ഏഷ്യയിലെ ഏക മലയോരവിനോദസഞ്ചാരകേന്ദ്രമാണ് മാഥേരാൻ. ടാർ ചെയ്യാത്ത ചെമ്മൺ റോഡുകളിലൂടെ കുതിര, കുതിരവണ്ടി എന്നിവ കൂടാതെ മനുഷ്യർ വലിക്കുന്ന റിക്ഷകളും ഗതാഗതത്തിനായി ഉപയോഗിക്കപ്പെടുന്നു.ഇതൊരു പരിസ്ഥിതിലോലപ്രദേശം കൂടിയാണ്.
## ചരിത്രം
1850 മേയിൽ, അന്ന്  താനെ ജില്ലാ കളക്റ്ററായിരുന്ന  ഹ്യൂ പോയിന്റ്സ് മാലറ്റ് ആണ് മാഥേരാന്റെ സാധ്യതകൾ ആദ്യമായി തിരിച്ചറിഞ്ഞത്. അന്നത്തെ ബോംബേ ഗവർണർ ആയിരുന്ന എൽഫിൻസ്റ്റൺ പ്രഭു ഈ പ്രദേശത്തെ ഒരു മലയോരവിനോദസഞ്ചാരകേന്ദ്രമാക്കി മാറ്റുവാനുള്ള പ്രവർത്തനങ്ങൾക്ക് തുടക്കം കുറിച്ചു. 
സ്വാതന്ത്ര്യസമരസേനാനിയായിരുന്ന വീർ ഭായ് കോത്വാൾ ഇവിടെയാണ് ജനിച്ചത്. 1912 ഡിസംബർ 1-ന് മാഥേരാനിലെ ഒരു ക്ഷുരകകുടുംബത്തിലായിരുന്നു അദ്ദേഹത്തിന്റെ ജനനം.
1907-ൽ സർ ആദംജി പീർബോയ് പണികഴിപ്പിച്ചതാണ് നെരൾ മുതൽ മാഥേരാൻ വരെ നീളുന്ന, 20 കിലോമീറ്റർ ദൈർഘ്യമുള്ള മാഥേരാൻ ഹിൽ റെയിൽവേ. ഇത് മാഥേരാൻ ലൈറ്റ് റെയിൽവേ (MLR) എന്നും അറിയപ്പെടുന്നു. ഇതിനെ ലോകപൈതൃകപ്പട്ടികയിലേക്ക് പരിഗണിച്ചിരുന്നുവെങ്കിലും ആ ബഹുമതി ലഭിക്കുകയുണ്ടായില്ല. .

പ്രശസ്ത നടനും സംവിധായകനുമായ ഗിരീഷ് കർണാട് ഇവിടെയാണ് ജനിച്ചത്.

## ജനസംഖ്യ
2001-ലെ സെൻസസ് പ്രകാരം മാഥേരാനിലെ ജനസംഖ്യ  5139 ആണ്. 58% പുരുഷൻമാരും 42% സ്ത്രീകളുമാണ്. ശരാശരി സാക്ഷരത 71% ആണ്. ജനസംഖ്യയുടെ 11% ആറു വയസ്സിൽ താഴെയുള്ളവരാണ്. മറാഠി, ഹിന്ദി, ഇംഗ്ലീഷ് എന്നിവയാണ് സംസാരഭാഷകൾ.

## വന്യജീവികൾ
തൊപ്പിക്കുരങ്ങ്, ഹനുമാൻ കുരങ്ങ് എന്നീ കുരങ്ങുവർഗ്ഗങ്ങൾ മാഥേരാനിൽ ധാരാളമായി കാണപ്പെടുന്നു. പുള്ളിപ്പുലി, മലയണ്ണാൻ, കേഴമാൻ, കുറുക്കൻ, കാട്ടുപന്നി, കീരി എന്നിവയും ഈ വനമേഖലയിൽ ഉണ്ട്.

## ചിത്രശാല

File:MatheranHS4.jpg|മാഥേരാനിലെ ചെമ്മൺ പാതകൾ
File:MatheranHS2.jpg|ഷാർലറ്റ് തടാകം
File:MatheranHS3.jpg|കാട്
File:MatheranHS7.jpg|മാഥേരാൻ ലൈറ്റ് റെയിൽവേ
File:Matheran Hillstation 8.jpg|വീർ കോത്വാൾ ഉദ്യാനം
File:Sunset point in Matheran1.jpg|സൺസെറ്റ് പോയിന്റ്
File:Matheran Hillstation 1.jpg|മലഞ്ചെരിവുകൾ


## അവലംബം

## പുറത്തേക്കുള്ള കണ്ണികൾ
*മാഥേരാൻ - മഹാരാഷ്ട്രാ ടൂറിസം വെബ്‌സൈറ്റ്

വർഗ്ഗം:പശ്ചിമഘട്ടത്തിലെ പർവ്വതങ്ങൾ
വർഗ്ഗം:മഹാരാഷ്ട്രയിലെ വിനോദസഞ്ചാരകേന്ദ്രങ്ങൾ
മിറകാസ്റ്റ്

ഡിവൈസുകളിൽ നിന്ന്(ലാപ്ടോപ്പുകൾ, ടാബ്ലെറ്റ് പിസികൾ, സ്മാർട്ട് ഫോണുകൾ) ഡിവൈസുകളിലേക്ക് (ടിവികൾ, മോണിറ്ററുകൾ, പ്രൊജക്റ്ററുകൾ) നേരിട്ടുള്ള വയർലെസ് കണക്ഷനുകളുടെ സ്റ്റാന്റേർഡാണ് **മിറകാസ്റ്റ്**. ഇത് 2012 ലാണ് അവതരിപ്പിച്ചത്. ഇത് എച്ഡിഎംഐ യിലൂടെയുള്ള വൈഫൈ കണക്ഷനാണ്. ഒരു ഡിവൈസിൽനിന്നും ഡിസ്‌പ്ലേയിലേക്കുള്ള വയർ കണക്ഷൻ ഒഴിവാക്കുകയാണിതിന്റെ ലക്ഷ്യം.

## ഇതും കാണുക
* ഡിജിറ്റൽ ലിവിങ്ങ് നെറ്റ്‍വർക്ക് അലയൻസ്

## അവലംബങ്ങൾ

## പുറത്തേക്കുള്ള കണ്ണികൾ
* 
* 

വർഗ്ഗം:ഇന്റർനെറ്റ് മാനദണ്ഡങ്ങൾ
വർഗ്ഗം:വൈഫൈ
ഏർവാടി

തമിഴ്നാട്ടിലെ രാമനാഥപുരം ജില്ലയിലെ കാലടി താലൂക്കിലെ കീളക്കര ടൗൺ പഞ്ചായത്തിലെ ഒരു ഗ്രാമമാണ് ഏർവാടി. മുസ്ലിം തീർത്ഥാടന കേന്ദ്രമാണിത്. ഖുതുബുസ്സുൽഥാൻ സയിദ് ഇബ്രാഹീം ശഹീദ് ബാദുഷയുടെ മഖ്ബറ ഇവിടെയാണ് സ്ഥിതി ചെയ്യുന്നത്. 2009 ലാണ് രാമനാഥപുരം അസംബ്ലി മണ്ഡലത്തിലേക്ക് ഏർവാടി കൂട്ടിച്ചേർക്കപ്പെട്ടത്. ചെറിയൊരു പട്ടണമാണെങ്കിലും  തമിഴ്നാട്ടിലെ നികുതി വരുമാനത്തിലെ  രണ്ടാം സ്ഥാനത്ത് നില്ക്കുന്നു.

പ്രവാചകൻ മുഹമ്മദ് നബിയുടെ 18 മത്തെ പൗത്രനായിരുന്നു  അൽ  ഖുതുബുൽ ഹാമിദ് സുൽത്താൻ സയ്ദ്  ഇബ്രാഹിം ശഹീദ്. മദീനയിലെ ഭരണാധികാരിയായിരുന്ന അദ്ദേഹം ഇന്ത്യയിലെ കണ്ണൂരിലെത്തുകയും  പിന്നീട് ഇപ്പോൾ ഏർവാടി എന്നറിയപ്പെടുന്ന ബൗദിരാമണിക്കപ്പട്ടണത്ത്  എത്തുകയായിരുന്നു .
ഇദ്ദേഹത്തിന്റെ മഖ്ബറയുടെ പേരിലാണ് ഈ പട്ടണം പ്രശസ്തിയാർജ്ജിച്ചത്

## അവലംബം
ഗാലത്തിയ ദേശീയോദ്യാനം

**ഗാലത്തിയ  ദേശീയോദ്യാനം** ആൻഡമാൻ നിക്കോബാർ ദ്വീപ്സമൂഹത്തിലെ ഒരു ദേശീയോദ്യാനമാണ്.  ഇന്ത്യൻ മഹാസമുദ്രത്തിന്റെ കിഴക്ക് ഭാഗത്തുള്ള ബംഗാൾ ഉൾക്കടലിലെ നിക്കോബാർ ദ്വീപുകളിലെ ഗ്രേറ്റ് നിക്കോബാർ ദ്വീപിലാണ് ഈ ദേശീയോദ്യാനം സ്ഥിതി ചെയ്യുന്നത്‌.
 
ഈ പാർക്കിന്റെ വിസ്തീർണ്ണം 110 ച. കി.മീറ്റർ ആണ്. 1992ലാണ് ദേശീയ ഉദ്യാനമായി പ്രഖ്യാപനം നടത്തിയത്.ഗേറ്റ് നിക്കോബാർ ജൈവ മണ്ഡല സംവരണ മേഖല (Great Nicobar Biosphere Reserve ) യിൽ പെട്ടതാണ് ഈ ദേശീയോദ്യാനം. ക്യാംബെൽ ഉൾക്കടൽ ദേശീയോദ്യാനവും ഇതിൽ പെടുന്നു. ഗാലത്തിയയെ അതിൽ നിന്നും 12 കി.മീ.ഉള്ള പരിസ്ഥിതി സംരക്ഷണത്തിനായി നിയോഗിക്കപ്പെട്ട വന മേഖല (Forest buffer zone ) വേർതിരിക്കുന്നു.  
ഭൂമിശാസ്ത്രപരമായ പ്രത്യേകത കൊണ്ട് തദ്ദേശവാസികളായ (Endemic) മറ്റെങ്ങും കാണാത്ത സസ്യങ്ങളും ജീവികളും ഇവിടെ കാണുന്നു.

## സസ്യങ്ങൾ
ഉഷ്ണമേഖല മിതോഷ്ണമേഖലയിലെ ഈർപ്പമുള്ള വനങ്ങളിൽ കാണുന്ന വീതികൂടിയ ഇലകളുള്ള പച്ചപ്പുകൾ ഇവിടെ കാണുന്നു. 

## ജീവികൾ
തേങ്ങാക്കള്ളൻ ഞണ്ട്, മെഗാപോഡ്, നിക്കോബാർ പ്രാവ് എന്നിവ ഇവിടെ കാണുന്ന ചില ജീവികളാണ്.

## അവലംബം
 

വർഗ്ഗം:ആന്തമാൻ നിക്കോബാർ ദ്വീപുകളിലെ ദേശീയോദ്യാനങ്ങൾ
ചെമ്പ്രയെഴുത്തച്ഛന്മാർ

വള്ളുവനാട്ടിൽ അബ്രാഹ്മണബാലന്മാരെ എഴുത്തിനിരുത്തുകയും എഴുത്തു പഠിപ്പിക്കുകയും ചെയ്തിരുന്ന ഒരുവിഭാഗം നാട്ടെഴുത്തച്ഛന്മാരിൽ മന്ത്രവാദം നിമിത്തം ഖ്യാതി ആർജിച്ചവരാണ് ചെമ്പ്ര എഴുത്തച്ഛന്മാർ. പാലക്കാട് ജില്ലയിലെ തിരുവേഗപ്പുറക്കാരായ ചെമ്പ്ര എഴുത്തച്ഛന്മാർ, *സിദ്ധമാന്ത്രിക* കുടുംബക്കാരാണ്. ഒടിയന്മാരുടെ ഒടിവിദ്യ പരിഹരിക്കാനും അവരെ നിയന്ത്രിക്കാനും കഴിവുള്ള മന്ത്രവാദി ചെമ്പ്ര എഴുത്തച്ഛന്മാരിൽ  ഉണ്ടായിരുന്നതായി പറയുന്നു. ചെമ്പ്ര എഴുത്തച്ഛൻ മാരുടെ മാന്ത്രിക  പ്രവർത്തികളെ  കുറിച്ച് ഐതിഹ്യമാലയിലാണ് പരാമർശിച്ചു കാണുന്നത്.   

## ഐതിഹ്യമാലയിൽ പരാമർശിച്ചിരിക്കുന്ന ചെമ്പ്ര എഴുത്തച്ഛന്മാർ

#### മാക്കു എഴുത്തച്ഛൻ
ചെമ്പ്ര എഴുത്തച്ഛൻമാരുടെ കൂട്ടത്തിൽ എറ്റവും പ്രസിദ്ധൻ മാക്കു എഴുത്തച്ഛൻ ആയിരുന്നു. കാക്കശ്ശേരി ഭട്ടതിരിയായിരുന്നു അദ്ദേഹത്തിന്റെ ഗുരു. ചെമ്പ്ര മാക്കു എഴുത്തച്ഛന്റെ കുടുംബ പരദേവത വേട്ടയ്ക്കൊരുമകൻ ആയിരുന്നു. മാക്കു എഴുത്തച്ഛൻ ക്ഷിപ്ര പ്രസാദിയായ ഗണപതി ഭഗവാനെ സേവിച്ചു പ്രത്യക്ഷപ്പെടുത്തിയ ആളായിരുന്നു. പൊന്നാനിയിലെ ഒരു മനക്കലെ അന്തർജ്ജനം ഹനുമാനെ സേവിച്ചു തുടങ്ങി. എന്നാൽ സേവയിൽ അന്തർജ്ജനത്തിന് തെറ്റ് പറ്റുകയും ഹനുമാൻ  ബാധ കയറിയ പോലെ പെരുമാറാൻ തുടങ്ങുകയും ചെയ്തു. മാക്കു എഴുത്തച്ഛൻ ആണ് ആ ബാധ ഒഴിപ്പിച്ചത്. തിരുവിതാംകൂർ മഹാരാജവംശത്തെ നശിപ്പിക്കുന്നതിനായി ഒരിക്കൽ ചില ശത്രുക്കൾ ആഭിചാരക്കാരെക്കൊണ്ടു ചില മാരണദേവതകളെ വിടുവിച്ചു. മാക്കു എഴുത്തച്ഛൻ ആ ബാധകളെ ഒഴിപ്പിച്ചു. മഹാരാജാവ് എഴുത്തച്ഛന്റെ രണ്ടു കൈയ്ക്കും വീരശൃംഖലയും മറ്റും കൊടുത്തു സബഹുമാനം പറഞ്ഞയച്ചു. തന്റെ അടുത്ത സുഹൃത്തായിരുന്ന കേളു മേനോനെ ഒടിയന്മാരിൽ നിന്ന് രക്ഷിക്കുകയും മാക്കു എഴുത്തച്ഛൻ ചെയ്തിട്ടുണ്ട്.

#### കുഞ്ഞുണ്ണി എഴുത്തച്ഛൻ
മാക്കു എഴുത്തച്ഛന്റെ ശി‌ഷ്യനായി കുഞ്ഞുണ്ണി എഴുത്തച്ഛൻ എന്നൊരാളുണ്ടായിരുന്നു. അദ്ദേഹം വലിയ മന്ത്രവാദിയും അനേകം അത്ഭുതകർമങ്ങൾ ചെയ്തിട്ടുള്ള ആളുമായിരുന്നു. ഈ എഴുത്തച്ഛനും ഗണപതിയെസ്സേവിച്ചു പ്രത്യക്ഷപ്പെടുത്തിയിട്ടുള്ള ആളായിരുന്നു.

#### കൃഷ്ണൻ എഴുത്തച്ഛൻ
കുഞ്ഞുണ്ണിയെഴുത്തച്ഛന്റെ മകനായിരുന്നു കൃ‌ഷ്ണനെഴുത്തച്ഛൻ. അദ്ദേഹവും വലിയ മന്ത്രവാദിയായിരുന്നു. വിദ്വാൻ മാനവിക്രമൻ ഏട്ടൻ തമ്പുരാൻ എന്നു പ്രസിദ്ധനായിരുന്ന സാമൂതിരിപ്പാടിനുണ്ടായിരുന്ന കാസരോഗം ഇദ്ദേഹമാണ് ഭേദപ്പെടുത്തിയത്. തന്റെ ഗൃഹത്തിനടുത്തുള്ള ഒരു നമ്പൂതിരി ഇല്ലത്തെ, ഒരു വിശേഷാവസരത്തിൽ പെയ്ത മഴയിൽ നിന്ന് തൻറെ മാന്ത്രിക സിദ്ധി ഉപയോഗിച്ച് ഇദ്ദേഹം രക്ഷപെടുത്തി.

## അനുബന്ധം
മാക്കു എഴുത്തച്ഛൻ ഒഴികെയുള്ള രണ്ടു മന്ത്രവാദികളുടെയും ജീവിതകാലഘട്ടം ഏതാണ്ട് പത്തൊൻപതാം നൂറ്റാണ്ടായിട്ടാണ് ഐതിഹ്യമാലയിലെ പരാമർശങ്ങളിൽ നിന്ന് മനസ്സിലാകുന്നത് എന്നാൽ മാക്കു എഴുത്തച്ഛന്റെ ജീവിത കാലഘട്ടം വ്യക്തമല്ല. മാക്കു എഴുത്തച്ഛനു മുൻപും കൃഷ്ണനെഴുത്തച്ഛനു ശേഷവും മന്ത്രവാദികളായ ചെമ്പ്ര എഴുത്തച്ഛന്മാർ ഉണ്ടായിരുന്നു, പ്രസിദ്ധരായ ചെമ്പ്ര എഴുത്തച്ഛൻ മാരുടെ മാന്ത്രിക പ്രവർത്തികളെ കുറിച്ചുള്ള പരാമർശങ്ങളാണ് ഐതിഹ്യമാലയിൽ ഉള്ളത്. ഐതിഹ്യമാലയിലെ മറ്റു പല കഥകളിലെയും പോലെ വിശ്വാസ്യത കുറഞ്ഞ പരാമർശങ്ങൾ(കൃ‌ഷ്ണനെഴുത്തച്ഛൻ മഴയെ തടഞ്ഞു പോലുള്ളവ) ചെമ്പ്ര എഴുത്തച്ഛന്മാരെ കുറിച്ചും പറഞ്ഞു കാണുന്നുണ്ട്.

ആയുർവേദ ഭിഷഗ്വരനും, സംസ്കൃത പണ്ഠിതനുമായിരുന്ന ചെമ്പ്ര രാമനെഴുത്തച്ഛൻ(1906 - 1998); ചെമ്പ്രയെഴുത്തച്ഛന്മാരുടെ പരമ്പരയിൽ ഉൾപ്പെട്ടവ്യക്തിയാണ്.

## അവലംബം

വർഗ്ഗം:ഐതിഹ്യകഥാപാത്രങ്ങൾ
വർഗ്ഗം:ഐതിഹ്യമാല
കായലം

കേരളത്തിലെ കോഴിക്കോട് ജില്ലയിലെ പെരുവയൽ ഗ്രാമത്തിന്റെ ഒരു പ്രദേശമാണ് **കായലം** (Kayalam) . ചാലിയാർ നദിയും പെരുമണ്ണ, മാവൂർ, മുണ്ടുമുഴി ഗ്രാമങ്ങളും കായലത്തിന് അടുത്താണ്. കായലത്തിനടുത്താണ് കവണക്കല്ല് റെഗുലേറ്റർ ബ്രിഡ്ജ് സ്ഥിതി ചെയ്യുന്നത്.

## സംസ്കാരം
കായലത്തിലെ സാംസ്കാരികവും മതപരവുമായ ഐക്യത്തെ പ്രോത്സാഹിപ്പിക്കുന്ന രണ്ട് സംഘടനകളാണ് സംസ്‌കാര പോഷിണി വയനശാല, കാസ്‌ക് കായലം. കായലത്തെ ഏറ്റവും പഴക്കം ചെന്ന ക്ഷേത്രമാണ് കേളേശ്വരം ശ്രീ ഉമാ മഹേശ്വര ക്ഷേത്രം.

## വ്യവസായങ്ങൾ
* വിമല റബ്ബർ പ്ലാന്റേഷൻ, കായലം
* കായലം ബ്രിക്ക് കമ്പനി

## വിദ്യാഭ്യാസ സ്ഥാപനങ്ങൾ

* കായലം എ എൽ.പി .സ്കൂൂൾ 
* പെരുവയൽ സെന്റ് സേവിയസ് യുപി സ്കൂൂൾ 

## References
സാന്ത്വനം ദുബായി

യു എ യിലെ സാമൂഹിക സാംസ്കാരിക സംഘടനയായ സാന്ത്വനം ദുബായി കമ്മ്യൂണിറ്റി ഡെവലപ്‌മെന്റ് അതോറിറ്റി (CDA ) യുടെ അംഗീകാരത്തോടെ പ്രവർത്തിച്ചുവരുന്നു .

യു എ യിലെ നിയമങ്ങൾക്കനുസൃതമായി സാമൂഹിക സാംസ്കാരിക മേഖലകളിൽ പ്രവർത്തിച്ചു വരുന്ന സാന്ത്വനം നിരവധി കർമ്മപരിപാടികൾ ആവിഷ്ക്കരിച്ചു നടപ്പിലാക്കി വരുന്നു 

ലേബർ ക്യാമ്പുകളിൽ ആരോഗ്യ പരിപാലനത്തെ കുറിച്ചുള്ള അവബോധം സൃക്ഷ്ടിക്കുവാൻ വിവിധ ആശുപത്രികളുടെ സഹായത്തോടെ മെഡിക്കൽ ക്ളാസുകൾ , മെഡിക്കൽ ക്യാമ്പുകൾ .

ലേബർ ക്യാമ്പുകളിൽ വായനയിലൂടെ വ്യക്തി ജീവിതത്തിലെ നന്മയെ പ്രകാശിപ്പിക്കുക എന്ന ലക്ഷ്യത്തോടെ പുസ്തക വിതരണം  .

ലേബർ ക്യാമ്പുകളിൽ ഇഫ്താർ കിറ്റ് വിതരണം .

ലത്തീഫ ഹോസ്പിറ്റലിന്റെ ബ്ലഡ് ബാങ്ക് മുഖേന എല്ലാ വർഷവും രക്ത ദാന ക്യാമ്പ് .

മാധ്യമ സെമിനാർ 

സാഹിത്യത്തെ പ്രോത്സാഹിപ്പിക്കുക എന്ന ലക്ഷ്യത്തോടെ സാഹിത്യ ശില്പശാലകൾ 

 കുട്ടികളുടെ കലാവാസനയെ പരിപോഷിപ്പിക്കുക എന്ന ലക്ഷ്യത്തോടെ നടത്തി വരുന്ന യൂത്ത് ഫെസ്റിവൽ SYF 

പുസ്തക പ്രദർശനം തുടങ്ങിയവ നടത്തി വരുന്നു
തുഞ്ചത്തെഴുത്തച്ഛൻ (ജീവചരിത്രം)

പുന്നശ്ശേരി നീലകണ്ഠശർമ്മയുടെ ശിഷ്യനായിരുന്ന 'വിദ്വാൻ കുറുവാൻ തൊടിയിൽ ശങ്കരൻ എഴുത്തച്ഛൻ' രചിച്ച് വി. ടി. രാമൻ ഭട്ടതിരിപ്പാട്‌ 1926 ൽ പ്രസിദ്ധീകരിച്ച  പുസ്തകമാണ് *തുഞ്ചത്തെഴുത്തച്ഛൻ(ജീവചരിത്രം)* മംഗളോദയം പ്രസ്സ്, തൃശ്ശൂർ ആണ് ഈ പുസ്തകം അച്ചടിച്ചത്. മലയാളത്തിൽ  പുസ്തകരൂപത്തിൽ പ്രസിദ്ധീകരിച്ച തുഞ്ചത്തെഴുത്തച്ഛന്റെ  ജീവചരിത്രത്തിൽ ആദ്യത്തേതായിരിക്കണം ഈ കൃതി
.
മലയാള കവി ആയിരുന്ന കെ.കെ.രാജ ആണ് ഈ കൃതിയുടെ അവതാരിക എഴുതിയിരിക്കുന്നത്.
## ഉള്ളടക്കം
തുഞ്ചത്തെഴുത്തച്ഛന്റെ ജീവിതത്തിനെക്കുറിച്ചും കൃതികളെക്കുറിച്ചും ലഭ്യമായ എല്ലാ വസ്തുതകളെയും, അവയെക്കുറിച്ച് പണ്ഡിതന്മാരുടെയിടയിലുള്ള വ്യത്യസ്താഭിപ്രായങ്ങളെയും ഗ്രന്ഥകർത്താവ് ഉദ്ധരിക്കുകയും അവയെ യുക്തിപൂർവ്വം വിശകലനം ചെയ്യുകയും ചെയ്തിട്ടുള്ളത് ചരിത്രജിജ്ഞാസുക്കൾക്ക് വളരെയധികം പ്രയോജനം ചെയ്യും. എഴുത്തച്ഛന്റെ ജീവിതകാലം 1625-നും 1725-നും (കൊല്ലവർഷം 700-നും 800-നും) മദ്ധ്യേയായിരുന്നു എന്ന അഭിപ്രായത്തിനെയാണ് ഗ്രന്ഥകാരൻ സ്വീകരിക്കുന്നത്.
## അവലംബം

വർഗ്ഗം:ജീവചരിത്രഗ്രന്ഥങ്ങൾ
നിക്കോൺ കൂൾപിക്സ് പി900

നിക്കോണിന്റെ സൂപ്പർസൂം ഡിജിറ്റൽ ബ്രിഡ്ജ് ക്യാമറയാണ് **നിക്കോൺ കൂൾപിക്സ് പി900**   . മാർച്ച് 5 2015 ൽ ആണ് ഇത് പുറത്തിറങ്ങിയത് . 83x സൂമിങ് ഉള്ള ഈ ക്യാമറയാണ് ഇന്നുള്ളതിൽ വെച്ച് ഏറ്റവും കൂടിയ മാഗ്നിഫിക്കേഷൻ തരുന്ന രണ്ടാമത്തെ ബ്രിഡ്ജ് ക്യാമറ. 35 മില്ലി മീറ്റർ തതുല്യമായ ഫോക്കൽ ലെങ്ങ്തിൽ പരമാവധി 2000 മില്ല്ലി മീറ്റർ ആണ് പരിധി.


Nikon COOLPIX P900-21 (24605818201).jpg|
Nikon COOLPIX P900-4 (24403817010).jpg|


## അവലംബം

*http://www.dpreview.com/products/nikon/compacts/nikon_cpp900/specifications

വർഗ്ഗം:നിക്കോൺ ക്യാമറകൾ
ബേക്കേർസ്‍ഫീൽഡ്

**ബേക്കർസ്ഫീൽഡ്,**  അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, കെൺ കൗണ്ടിയുടെ  ആസ്ഥാനമായ നഗരമാണ്. സാൻ ജോവാക്വിൻ താഴ്‍വരയുടെയും സെൻട്രൽ വാലി മേഖലയുടെയും തെക്കേ അറ്റത്തിനു സമീപം ഏതാണ്ട് 142 ചതുരശ്ര മൈൽ (370 ചതുരശ്ര കിലോമീറ്റർ) വിസ്തൃതിയാണ് ഈ നഗരം സ്ഥിതിചെയ്യുന്നത്. ഏകദേശം 365,000 ജനങ്ങൾ അധിവസിക്കുന്ന ഇത് കാലിഫോർണിയയിലെ ഏറ്റവും ജനസംഖ്യയുള്ള ഒൻപതാമത്തെ നഗരവും അമേരിക്കൻ ഐക്യനാടുകളിലെ 52 ആമത്തെ ജനസാന്ദ്രതയുള്ള നഗരവുമാണ്.  കെൺ കൌണ്ടി മുഴുവനായി ഉൾക്കൊള്ളുന്ന ബേക്കർസ്ഫീൽഡ്-ഡിലാനോ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ 2010 ലെ സെൻസസ് പ്രകാരമുള്ള ജനസംഖ്യ 839,631 ആണ്. ഇത് അമേരിക്കൻ ഐക്യനാടുകളിൽ വലിപ്പത്തിൽ 62 ആം സ്ഥാനമുള്ള മെട്രോപോളിറ്റൻ മേഖലയാണ്. നഗരപ്രാന്തത്തിലെ  കിഴക്കൻ ബേക്കർസ്ഫീൽഡ്, ഓയിൽഡേൽ, റോസ്ഡേൽ തുടങ്ങിയ ബേക്കർസ്ഫീൽഡിനോടു കൂടുതലായി കൂട്ടിച്ചേർക്കപ്പെട്ട പ്രദേശങ്ങളിൽ ഏകദേശം 464,000 ജനസംഖ്യയുണ്ട്.

കൃഷി, എണ്ണ ഉത്പാദനവും എന്നിവയുടെ ഒരു പ്രധാന കേന്ദ്രമാണിത്. രാജ്യത്ത് ഏറ്റവുമധികം എണ്ണ ഉത്പാദിപ്പിക്കുന്ന കൗണ്ടി എന്നതിനൊപ്പം അമേരിക്കൻ ഐക്യനാടുകളിലെ നാലാമത്തെ ഏറ്റവും മികച്ച കാർഷിക കൌണ്ടിയുമാണിത്. പ്രകൃതിവാതകം, മറ്റ് ഊർജ്ജ ഉൽപ്പാദന സംവിധാനങ്ങൾ, വിമാനനിർമ്മാണ വ്യവസായം , ഖനനം, പെട്രോളിയം സംസ്കരണം, ഉൽപ്പന്നങ്ങളുടെ നിർമ്മാണവും വിതരണവും, ഭഷ്യ സംസ്കരണം, കോർപ്പറേറ്റ് പ്രാദേശിക ഓഫീസുകൾ എന്നിവയാണ് ഇവിടുത്തെ വ്യാപാര വ്യവസായങ്ങളിൽ പ്രമുഖമായവ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
അന്താരാഷ്ട്ര മണൽശില്പ ഉത്സവം

ലഘുചിത്രം|ഫിയെസ2009:കണ്ടുപിടിത്തങ്ങൾ
ലോകത്തിലെ ഏറ്റവും വലിയ മണൽ ശില്പ പരിപാടിയാണ് **അന്താരാഷ്ട്ര മണൽ ശില്പ ഉത്സവം (ദി ഇന്റർ നാഷണൽ സാന്റ് സ്കൾപ്ചർ ഫെസ്റ്റിവൽ) അഥവാ ഫെസ്റ്റിവൽ ഇന്റർനാഷിയൊണൽ ഡെ എസ്കൾടുറ എം എരിയ (ഫിയെസ)**. ഇത് 2003 ൽ പെറ, അൽഗർവെ, പോർചുഗലിൽ വച്ച് തുടങ്ങി. 15,000 ചതുരശ്ര മീറ്റർ സ്ഥലത്ത് (3.7 ഏക്കർ) മണൽ ശില്പങ്ങൾ ഉണ്ടാക്കി. എല്ലാവർഷവും ഏതാണ്ട് 60 കലാകാരന്മാർ 35000 ടൺ മണൽ ഉപയോഗിച്ച് 50 ഓളം ശില്പങ്ങൾ ഉണ്ടാക്കുന്നു. ഈ പ്രദർശനം വൈകുന്നേരങ്ങളിലും ഉണ്ടായിരിക്കും. പ്രകത്യാ ഉള്ള വെളിച്ചത്തിലാണ് വൈകുന്നേരത്തെ പ്രദർശനം നടക്കുക. 

## തീമുകൾ
ലഘുചിത്രം|സിഗ്മണ്ട് ഫ്രോയ്ഡ് ഒരു രോഗിയുടെ ഒപ്പം (ഫിയെസ 2009)
ഓരോ വർഷവും വ്യത്യസ്ത തീമുകളിലാണ് ശില്പങ്ങൾ നിർമ്മിക്കുന്നത്, അവ ചുവടെ:

***2014:** Music II
***2013:** Music
***2012:** Idols
***2011:** Animal Kingdom
***2010:** Living World
***2009:** Discoveries
***2008:** Hollywood Films and Characters
***2007:** Wonders of the World
***2006:** Mythology
***2005:** Lost Worlds
***2004:** Tales of Enchantment

## ഇതും കാണുക
* Sand festival

## അവലംബങ്ങൾ

## External links

വർഗ്ഗം:മണൽശിൽപങ്ങൾ
ബാൾഡ്‍വിൻ പാർക്ക്

**ബാൾഡ്‍വിൻ പാർക്ക്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചെലെസ് കൗണ്ടിയിലെ സാൻ ഗബ്രിയേൽ താഴ്‍വര മേഖലയിൽ സ്ഥിതിചെയ്യുന്ന ഒരു നഗരമാണ്. 2000 ലെ സെൻസസ് പ്രകാരം ഈ നഗരത്തിലെ ജനസംഖ്യ 75,837 ആയിരുന്നത് 2010 ലെ സെൻസസിൽ 75,390 ആയി കുറഞ്ഞിരുന്നു.

## ചരിത്രം
സാൻ ഗബ്രിയൽ മിഷന്റെ ഉടമസ്ഥതയിലുള്ള മേച്ചിൽപ്രദേശങ്ങളുടെ ഭാഗമായിരുന്നു ആദ്യകാലത്ത് ബാൽഡ്വിൻ പാർക്ക് പിന്നീട് ആത്യന്തികമായി ഇത് റാഞ്ചോ അസൂസ ഡി ഡാൽട്ടന്റെയും റാഞ്ചോ ലാ പ്യൂയെന്റെയുടെയും ഭാഗമായി മാറി. 1860 ൽ ഈ സമൂഹം വൈൻലാന്റ് എന്ന പേരിൽ അറിയപ്പെട്ടു. 1906 ആയപ്പോഴേക്കും ഈ സ്ഥലം ബാൽഡ്‍വിൻ പാർക്ക് ആയി മാറി. പത്തൊൻപതാം നൂറ്റാണ്ടിന്റെ രണ്ടാം പകുതിയിലെ നിക്ഷേപകനും ഊഹക്കച്ചവടക്കാരനുമായിരുന്ന ഏലിയാസ് ജെ. "ലക്കി" ബാൾഡ്‍വിന്റെ ഈ പേരാണ് ഈ നഗരത്തിനു നൽകിയിരിക്കുന്നത്. 1956-ൽ ബാൽഡ്‍വിൻ പാർക്ക് കാലിഫോർണിയ സംസ്ഥാനത്തെ 47-മത് സംയോജിത നഗരമായി മാറി. ഇക്കാലത്ത് ഈ നഗരത്തിന്റെ സാമ്പത്തിക അടിത്തറ പുനരുജ്ജീവിപ്പിക്കാനുള്ള ശ്രമങ്ങൾ നടക്കുന്നുണ്ട്. നഗരത്തിലെ തന്ത്രപ്രധാന മേഖലകളിലായി ആറ് സജീവ പ്രോജക്റ്റുകൾ പുനരാരംഭിച്ചിട്ടുണ്ട്. ഉയർന്ന നിലവാരമുള്ള ഉയർന്ന ഉന്നതർക്കുള്ള ഭവനങ്ങൾ, പണ്ടകശാലകൾ, സ്റ്റാർബക്സ്, ഹാർലി ഡേവിഡ്‍സൺ സ്ഥാപനങ്ങൾ, മെട്രൊലിങ്ക് ട്രെയിൻ സ്റ്റേഷനു സമീപമുള്ള ട്രാൻസിറ്റ് ഓറിയെന്റഡ് ഡിസ്ട്രിക്റ്റ് (TOD), മറ്റ് നിരവധി ബിസിനസുകൾ തുടങ്ങിയവയുൾപ്പെടെയുള്ളവയാണ് ഈ പുനർനിർമ്മാണ മേഖലയിലെ വിഭിന്നമായ പദ്ധതികൾ.

## കാലാവസ്ഥ
ബാൾഡ്‌വിൻ പാർക്കിൽ നേരിയ ശൈത്യകാലവും ചൂടുള്ളതുമായ വേനൽക്കാലവും അനുഭവപ്പെടുന്നു. രേഖപ്പെടുത്തിയിട്ടുള്ള എക്കാലത്തെയും ഉയർന്ന താപനില താപനില 118 ° F ഉം ഏറ്റവും കൂടിയ തണുപ്പ് 21. F ഉം ആണ്.


## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 17.6 ചതരുശ്ര കിലോമീറ്റർ (6.8 ചതുരശ്ര മൈൽ) ആണ്. ഇതിൽ 17.2 ചതുരശ്ര കിലോമീറ്റർ (6.6 ചതുരശ്ര മൈൽ) കരഭൂമിയും 0.4 ചതുരശ്ര കിലോമീറ്റർ (0.2 ചതുരശ്ര മൈൽ)  അഥവാ 2.28 ശതമാനം ഭാഗം വെള്ളവുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സ്റ്റാർ വാർസ് : ദ ലാസ്റ്റ് ജെഡൈ

2017 ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് **സ്റ്റാർ വാർസ് : ദ ലാസ്റ്റ് ജെഡൈ**. റിയാൻ ജോൺസൺ കഥയെഴുതി സംവിധാനം ചെയ്ത ചലച്ചിത്രം 2015 ൽ റിലീസ് ചെയ്ത സ്റ്റാർ വാർസ് : ദ ഫോഴ്സ് അവേക്കൻസ് എന്ന ചിത്രത്തിന്റെ തുടർച്ചയാണ്. മാർക്ക് ഹാമിൽ, കാരി ഫിഷർ, ആഡം ഡ്രൈവർ, ഡെയ്സി റിഡ്‍ലീ, ജോൺ ബോയേഗ, ആൻഡി സെർക്കിസ്, ഗ്വെൻഡോളിൻ ക്രിസ്റ്റി എന്നിവർ ചിത്രത്തിൽ മുഖ്യ കഥാപാത്രങ്ങൾ അവതരിപ്പിക്കുന്നു. 2016 ഡിസംബറിൽ അന്തരിച്ച കാരി ഫിഷറിന്റെ അവസാനത്തെ പ്രകടനം എന്ന നിലക്ക് ഈ  ചിത്രത്തിന് പ്രാധാന്യമുണ്ട്.

2012 ഒക്ടോബറിൽ ലൂക്കാസ്ഫിലിമിന്റെ ഡിസ്നി കമ്പനി ഏറ്റെടുത്ത ശേഷം ആണ്  ഈ ചിത്രം പ്രഖ്യാപിച്ചത്. ലൂക്കാസ്ഫിലിം പ്രസിഡന്റ് കാതലീൻ കെന്നഡിയും രാം ബെർഗ്മാനും ഫോഴ്സ് അവേക്കൻസ് എന്ന ചിത്രത്തിന്റെ സംവിധായകൻ ജെ.ജെ. അബ്രാം ചേർന്ന് നിർമ്മിച്ചതാണ് ഈ ചിത്രം. കഴിഞ്ഞ ആദ്യ ഏഴു ചിത്രങ്ങളുടെ സംഗീത സംവിധായകൻ ജോൺ വില്യംസ് തന്നെയാണ് ഈ ചിത്രത്തിലും സംഗീത സംവിധാനം നിവഹിചിട്ടുള്ളത്. പ്രിൻസിപ്പൽ ഫോട്ടോഗ്രാഫി 2016 ഫെബ്രുവരിയിൽ ഇംഗ്ലണ്ടിലെ പൈൻവുഡ് സ്റ്റുഡിയോയിൽ ആരംഭിക്കുകയും 2016 ജൂലായിൽ അവസാനിക്കുകയും ചെയ്യുന്നു. 2017 സെപ്റ്റംബറിൽ പോസ്റ്റ് പ്രൊഡക്ഷൻ പൂർത്തിയായി.

ചിത്രത്തിന്റെ അരങ്ങേറ്റം  ലോസ് ആഞ്ചലസിൽ 2017 ഡിസംബർ 9 ന് നടന്നു. 2017 ഡിസംബർ 15 ന് അമേരിക്കയിൽ റിലീസ് ചെയ്യുകയും ചെയ്തു. ഈ ചിത്രം വളരെ മികച്ച അവലോകനങ്ങൾ നേടി. അതിന്റെ കഥ, സമാഹാരം, ആക്ഷൻ രംഗങ്ങൾ, വിഷ്വൽ ഇഫക്റ്റുകൾ , സംഗീത സ്കോർ, വൈകാരിക ഭാരം എന്നിവ പ്രസംസിക്കപ്പെട്ടു. ചില നിരൂപകർ "ദി എംപയർ സ്ട്രൈക്ക്സ് ബാക്ക്" നു ശേഷം ഫ്രാഞ്ചൈസിയിലെ ഏറ്റവും മികച്ച സിനിമയായി ഈ ചിത്രത്തെ പരിഗണിക്കരുന്നു. ലോകമൊട്ടാകെ 1,332 ദശലക്ഷം ഡോളർ നേടിയ ഈ സിനിമ ചരിത്രത്തിലെ പത്താമത് ഏറ്റവും കൂടുതൽ പണം നേടിയ ചിത്രമാണ്. സ്റ്റാർ വാർസ്: എപ്പിസോഡ് IX എന്ന് താൽകാലികമായി പേരിട്ട ഒരു തുടർച്ചചിത്രം 2019 ഡിസംബർ 20നു പുറത്തിറങ്ങുമെന്ന് കരുതുന്നു.

## അഭിനേതാക്കൾ
* മാർക്ക് ഹാമിൽ - ലൂക്ക് സ്കൈവാക്കർ
* കരി ഫിഷർ - ജനറൽ ലെയ
* ആദം ഡ്രൈവർ - കൈലോ റെൻ
* ഡെയ്സി റിഡ്ലി - റേ
* ജോൺ ബോയഗ - ഫിൻ
* ഓസ്കർ ഐസക്ക് - പോ ഡാമീറോൺ
* ആൻഡി സെർക്കിസ് - സുപ്രീം ലീഡർ സ്നോക്ക്
* ലുപിതൊ നോങ്ഗോ - മസ് കനാറ്റ
* ഡൊംനാൾ ഗ്ലെസൺ - ജനറൽ ഹക്സ്
* അന്തോണി ഡാനിയേഴ്സ് - സി -3 പിഓ
* ഗ്വെൻടോളിൻ ക്രിസ്റ്റി - ക്യാപ്റ്റൻ ഫാസ്മ
* കെല്ലി മാരി ട്രാൻ - റോസ് ടിക്കോ
* ലോറ ഡേർൺ - വൈസ് അഡ്മിറൽ അമിലിൻ ഹോളോ
* ഫ്രാങ്ക് ഓസ് - യോഡ
* ബെനിഷ്യ ഡെൽ ടെറോ - ഡിജെ

## അംഗീകാരങ്ങൾ

## അവലംബം

## ബാഹ്യ കണ്ണികൾ

* 
* 
* 
* 
* 
* 
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:സ്റ്റാർ വാർസ്
മോർച്ചറി

മനുഷ്യമൃതശരീരങ്ങൾ സൂക്ഷിക്കുന്നതിനുള്ള ഇടമാണ് **മോർച്ചറി** (ഇംഗ്ലീഷ്: **mortuary** or **morgue**. മൃതദേഹപരിശോധന നടത്തുന്നതിനും അജ്ഞാത മൃതശരീരങ്ങളെ തിരിച്ചറിയുന്നിടം വരെ സൂക്ഷിക്കുന്നതിനും മോർച്ചറി ഉപയോഗിക്കുന്നു.
## ശീതീകരണം
ശീതീകരണികളുടെ സഹായത്തോടെ, മൃതദേഹങ്ങൾ അഴുകുന്നത് തടയുന്നതിന് ആധുനിക മോർച്ചറിയിൽ സജ്ജീകരണമുണ്ടായിരിക്കും. ഇതിനായി രണ്ട് വിധത്തിലുള്ള ശീതീകരണ സംവിധാനം ഉണ്ട്:

### പോസിറ്റീവ് താപനില
മൃതശരീരങ്ങൾ 2 ഡിഗ്രി സെൻറി ഗ്രേഡിനും (36°F) 4 ഡിഗ്രി സെന്റി ഗ്രേഡിനും ( 39 °F) ഇടയിലുള്ള താപനിലയിൽ സൂക്ഷിക്കുന്നു. ഏതാനും
ആഴ്ചകളോളം മാത്രം ഇങ്ങനെ നിലനിർത്താം. ഈ നിലയിൽ സാവധാനത്തിൽ മൃതശരീരം അഴകും.

### നെഗറ്റീവ് താപനില
നെഗറ്റീവ് 10°C (14°F) നും നെഗറ്റീവ് 50°C (-58°F) ഇടയിൽ മൃതശരീരം സൂക്ഷിക്കുന്നു. അജ്ഞാതമൃതശരീരങ്ങളെ തിരിച്ചറിയുന്നതിനും പഠനാവശ്യങ്ങൾക്കുമായി ദീർഘനാൾ സൂക്ഷിക്കേണ്ടി വരുമ്പോഴുമാണ് ഇത്തരം മാർഗ്ഗം സ്വീകരിക്കുന്നത്. താഴ്ന്ന താപനിലയിൽ മൃതശരീരം പൂർണമായും മരവിച്ചിരിക്കുന്നതിനാൽ, അഴുകൽ പ്രക്രിയ വളരെ കുറവായിരിക്കും.

## കാത്തിരിപ്പ് മോർച്ചറി
ചില രാജ്യങ്ങളിൽ മരണപ്പെട്ടയാളെ കാത്തിരിപ്പ് മോർച്ചറിയിലേക്ക് മാറ്റുന്നു. മരിച്ചു എന്ന് ഉറപ്പു വരുത്തുന്നതിനുള്ള ഒരു മാർഗ്ഗമാണ് ഇത്. ജീവന്റെ തുടിപ്പ് വല്ലതും അവശേഷിക്കുന്നുണ്ടോ എന്ന് ബന്ധുക്കൾക്ക് നിരീക്ഷിക്കുന്നതിന് ഇവിടെ സൗകര്യമുണ്ടായിരിക്കും. മൃതശരീരത്തിൽ ഒരു മണി ബന്ധിച്ചിരിക്കും. ചെറിയ ഒരു ചലനം പോലും തിരിച്ചറിയുന്നതിന്  വേണ്ടിയാണിത്. മരണം ഉറപ്പിക്കാനുള്ള ആധുനിക മാർഗ്ഗങ്ങൾ ഉണ്ടാവുന്നതിന് മുൻപ്, തങ്ങൾ ജീവനോടെ സംസ്കരിക്കപ്പെട്ടു പോകുമോ എന്ന്, മനുഷ്യർ ഭയന്നിരിക്കാം. അതിനുള്ള പരിഹാരമായിട്ടായിരിക്കാം ഇത്തരം ഒരു സംവിധാനം ഒരുക്കിയത് എന്ന് അനുമാനിക്കാം.
പത്തൊൻപതാം നൂറ്റാണ്ടിൽ ജർമ്മനിയിൽ ഇത്തരം മോർച്ചറികൾ വളരെ ആലങ്കാരികമായി ഉണ്ടായിരുന്നു. ഇത്തരമൊരു സംവിധാനത്തിലൂടെ ഏതെങ്കിലുമൊരു പരേതൻ പുനർജനിച്ചതായി രേഖപ്പെടുത്തലുകൾ ഇല്ല.
## ഇവകൂടി കാണുക
*പോസ്റ്റ്മോർട്ടം
*ഫോറൻസിക് മെഡിസിൻ

## ചിത്രശാല

File:Morgue.JPG|thumb|upright=1.8|ഒരു മോർച്ചറിക്കെട്ടിടം
File:13-11-12-rechtsmedizin-berlin-charite-by-RalfR-20.jpg|thumb|മോർച്ചറിയിലെ ഒരു മൃതശരീരം
File:Rembrandt - The Anatomy Lesson of Dr Nicolaes Tulp.jpg|thumb|പോസ്റ്റ്മോർട്ടം
File:Mortuary instructions kerala 01.jpg|thumb|കേരളത്തിലെ മോർച്ചറി- നിർദ്ദേശങ്ങൾ


## അവലംബം

വർഗ്ഗം:മരണം
വർഗ്ഗം:വൈദ്യശാസ്ത്രം
വർഗ്ഗം:കുറ്റാന്വേഷണം
ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി

പ്രതിരോധ സാങ്കേതിക വിദ്യാഭ്യാസത്തിനുള്ള ഇന്ത്യയിലെ പ്രമുഖ  സ്വയം കല്പിത (ഡീമ്ഡ്) സർവകലാശാലയാണ് **ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി** (ഇംഗ്ലീഷ് : *Defence Institute of Advanced Technology*, പരിഭാഷ : നൂതന സാങ്കേതിക വിദ്യ പ്രതിരോധ സർവകലാശാല). സർവകലാശാലയുടെ ഭരണപരമായ നിയന്ത്രണം കേന്ദ്ര പ്രതിരോധ മന്ത്രാലയത്തിൻറെ കീഴിലുള്ള ഡിഫൻസ് റിസേർച്ച് ആൻഡ് ഡെവലപ്‌മെന്റ് ഓർഗനൈസേഷൻ (ഡി.ആർ.ഡി.ഒ) ക്കാണ്. മഹാരാഷ്ട്രയിലെ പൂണെയിൽ ഖഡക്വാസല ഡാമിനടുത്തുള്ള ഗിരിനഗർ എന്ന പ്രദേശത്താണ് പ്രസ്തുത സ്ഥാപനം സ്ഥിതി ചെയ്യുന്നത്.

വർഗ്ഗം:ഇന്ത്യയിലെ സർവ്വകലാശാലകൾ
ചോണനുറുമ്പ്

കേരളത്തിൽ സധാരണമായി കണ്ടുവരുന്ന ഒരു ചെറിയ ചുവന്ന ഉറുമ്പാണ് **ചോണനുറുമ്പ്**. ശരീരത്തിന്റെ വലിപ്പം വച്ച് ഇവയ്ക്ക് വലിയ കാലുകളും കണ്ണുകളും ആന്റിനകളുമുണ്ട്. ഇവയ്ക്ക് നീറ്കളോട് സാമ്യമുണ്ട്, എന്നാൽ കുറേക്കൂടി ചെറുതാണ്. തെക്കുകിഴക്കേ ഏഷ്യയും, ഇന്ത്യയും, ഇന്ത്യൻ മഹാസമുദ്രത്തിലെ ദ്വീപുകളും ആണ്‌ ഇവയുടെ സാധാരണ വാസസ്ഥലം, എന്നാൽ ലോകത്തിന്റെ പല ഭാഗങ്ങളിലേക്കും ഇവ പടർന്നുകഴിഞ്ഞു. മിശ്രഭോജികളായ ഇവ ആഹാരത്തിനുവേണ്ടി എഫിഡുകളെ വളർത്തുന്നു.
## അവലംബം

വർഗ്ഗം:ഷഡ്‌പദങ്ങൾ
വർഗ്ഗം:ഉറുമ്പുകൾ
ഗുണോംഗൻ ചരിത്ര പാർക്ക്

ലഘുചിത്രം|Kandang Taman Ghairah
ലഘുചിത്രം|The ''Gunongan'' around 1910-1930
**ഗുണോംഗൻ ചരിത്ര പാർക്ക് Gunongan Historical Park** (Jawoë: ڬونوڠن) ഇന്തോനേഷ്യയിലെ സുമാത്രയിലെ അസേഹ് പ്രവിശ്യയിലാണു സ്ഥിതിചെയ്യുന്നത്.   ഇസ്കന്ദർ മുദ ആണിത് നിർമ്മിച്ചത്. ഈ പാർക്കിൽ പതിനേഴാം നൂറ്റാണ്ടിലെ കൊട്ടാരം, പൂന്തോട്ടം, വെളുത്ത വൃത്താകൃതിയിലുള്ള ഒരു കെട്ടിടം എന്നിവയുണ്ട്. ഗുണോംഗൻ എന്ന ഈ വൃത്താകൃതിയിലുള്ള ഈ കെട്ടിടത്തിന്റെ പേരിൽനിന്നുമാണ് ഈ പാർക്കിനീ പേരുണ്ടായത്.

## ചരിത്രം
ആദ്യകാലത്ത് ഗുണോംഗൻ പാർക്ക് തമാൻ ഘൈറ എന്നാണറിയപ്പെട്ടത്. അസെഹ് ഭാഷയിൽ ആഹ്ലാദത്തിന്റെ പൂന്തോട്ടം എന്നാണിതിനർത്ഥം. പതിനേഴാം നൂറ്റാണ്ടിൽ അവിടത്തെ സുൽത്താനു വേണ്ടി പ്രവർത്തിച്ചിരുന്ന ഇസ്ലാമിക് മിസ്റ്റിക് ആയിരുന്ന ഗുജറാത്ത് സ്വദേശിയായ അർ-റാണിരി പറയുന്നതനുസരിച്ച്, ഈ പൂന്തോട്ടം അസെഹിലെ സുൽത്താനായ അസ്കന്തർ താനിയാണ് നിർമ്മിച്ചത്. എന്നാൽ ഈ പൂന്തോട്ടം ഈ സുൽത്താനു മുമ്പുതന്നെ നിലനിന്നിരിക്കാം. ഇസ്കന്തർ അഞ്ചു വർഷം മാത്രമാണ് ഭരിച്ചത്. അത്ര കുറഞ്ഞ കാലത്ത് ഇത്രയും വലിയ കെട്ടിടങ്ങൾ പണിയുക അസാദ്ധ്യമാണ്. അനേകം പൂന്തോട്ടങ്ങൾ അസേഹ് സുൽത്താന്റെ കൊട്ടാരത്തിനു ചുറ്റും കാണാനുണ്ട്.
ലഘുചിത്രം|Gunongan

## ലോകപൈതൃകസ്ഥാനം
ഗുണോംഗൻ പാർക്കിനെ യുനെസ്കോ 1995 ഒക്ടോബർ 19നു ലോകപൈതൃകപദവി നൽകി. ഇന്തോനേഷ്യയിൽ സന്ദർശിക്കാവുന്ന ഏറ്റവും നല്ല ഒരു സ്ഥലമാണിത്.
## അവലംബം

വർഗ്ഗം:ഇന്തോനേഷ്യയിലെ ലോകപൈതൃകകേന്ദ്രങ്ങൾ
ബിംഗുദു മോസ്ക്

**ബിംഗുദു മോസ്ക് Bingkudu Mosque** (ചിലപ്പോഴിത് ബെങുദു മോസ്ക് എന്നും എഴുതാറുണ്ട്) ഇന്തോനേഷ്യയിലെ ഏറ്റവും പഴയ മോസ്കുകളിലൊന്നാണ്. 1823ൽ പടിഞ്ഞാറൻ സുമാത്രയിൽ നടന്ന പാദ്രി യുദ്ധ സമയത്ത് ആണിത് പണിതത്. പടിഞ്ഞാറൻ സുമാത്രയിലെ കദുവാങ് ജില്ലയിലെ കദുവാങ് കോട്ടോ ലാവേഹ് നഗരിയിൽ ജോറോങ് ബിങ്കുടുവിൽ സ്ഥിതിചെയ്യുന്നു. ഇത് ആദ്യം നിർമ്മിച്ചപ്പോൾ എല്ലാ ഭാഗങ്ങളും തടികൊണ്ടാണുണ്ടാക്കിയത്.

ഇപ്പോൾ ഈ മോസ്ക് ഇസ്ലാമിക് ആരാധനയ്ക്കുള്ള ഇടമായും കുട്ടികൾക്ക് മതപരമായ വിദ്യാഭ്യാസം നൽകാനുള്ള ഇടമായും നിലനിൽക്കുന്നു. ജോറോങ് ബിങ്കുഡുവിലെ ദാരിദ്ര്യ നിർമ്മാർജ്ജന ഏജൻസിയുടെ കേന്ദ്രമായും ഇതു വർത്തിക്കുന്നു. 1989ൽ ഈ മോസ്കിനെ അഗാം റീജൻസിയിലെ സർക്കാർ ഒരു സാംസ്കാരിഅക പൈത്ർകസ്ഥലമായി അംഗീകരിച്ചു. അങ്ങനെ ഈ മോസ്ക് 1991ൽ, മുഴുവനായി കേടുനീക്കി പുതുക്കി.

## വാസ്തുവിദ്യ
ആദ്യത്തെ യഥാർഥ രൂപഘടന ഇന്നും തുടരുന്നു. ഇതിന്റെ വാസ്തുവിദ്യ വളരെ ലളിതമാണ്. വളരെയെളുപ്പത്തിൽ പ്രത്യേകത തിരിച്ചറിയാനാകും. പ്രത്യേകിച്ചും മൂന്നു തട്ടുകളുള്ള മേൽക്കൂര ശ്രദ്ധയാകർഷിക്കുന്നതാണ്.

ഈ മോസ്ക് മാറാപ്പി പർവ്വതത്തിന്റെ താഴെയാണു സ്ഥിതിചെയ്യുന്നത്. സമുദ്രനിരപ്പിൽനിന്നും 1,050 m ഉയരത്തിലാണിതിന്റെ നിൽപ്പ്. 60 x 60 ചതുരശ്ര മീറ്ററുള്ള സ്ഥലത്ത് 21 x 21 ചതുരശ്ര മീറ്ററാണ് തറവിസ്തീർണ്ണം. 19 മീറ്റർ ആണ് തറനിരപ്പിൽ നിന്നും മേൽക്കൂരയുടെ തുഞ്ചത്തേക്കുള്ള ഇതിന്റെ ഉയരം. തടികൊണ്ടുണ്ടാക്കിയ കെട്ടിടത്തിന്റെ മൂന്നു നിലയുള്ള മേൽക്കൂരയുടെ ഫ്രേം നിർമ്മിച്ചിരിക്കുന്നത് ഫൈബർ കൊണ്ടാണ്. മിനങാബൗ താമസസ്ഥാലം പോലെ ഇതിനും തറനിരപ്പിനടിയിൽ ഒരു 1.5 മീറ്ററുള്ള കൂടുണ്ട്.

## പുനഃനിർമ്മാണം
മുമ്പ് 1957ൽ ഈ കെട്ടിടത്തിന്റെ മേൽക്കൂര സിങ്ക് പാളികളാൽ പൊതിഞ്ഞിരുന്നു. തുടർന്ന് മറ്റു ജോലികൾ ചെയ്ത് മോസ്ക് പൂർവ്വ സ്ഥിതിയിലാക്കി.

## ഗാലറി

File:COLLECTIE TROPENMUSEUM Een moskee bij Fort de Kock TMnr 10016669.jpg|Bingkudu Mosque with surrounding pond and buildings during 1890–1916
File:COLLECTIE TROPENMUSEUM De heilige visvijver met moskee te Fort de Kock Sumatra`s Westkust TMnr 60003545.jpg|Bingkudu Mosque with surrounding pond and buildings during 1890–1916


## ഇതും കാണൂ
* Jami Mosque of Taluak
* List of oldest mosques in Indonesia
* Vernacular mosque architecture in Indonesia

## അവലംബം

വർഗ്ഗം:മുസ്ലിം ആരാധനാലയങ്ങൾ
വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
അൽ-ബത്താനി

**അൽ-ബത്താനി** (858 - 929 ന് മുമ്പ്) ഒരു അറബി ജ്യോതിശാസ്ത്രജ്ഞനും ഗണിതശാസ്ത്രജ്ഞനുമായിരുന്നു. ജ്യോതിശാസ്ത്രജ്ഞന്മാരിൽ പ്രമുഖനായിരുന്നു അൽ-ബത്താനി. അദ്ദേഹം ഒരുപാട് ട്രിഗണോമെട്രികൽ റിലേഷനുകൾ മുന്നോട്ടുവച്ചു. *കിതാബ് അസ്-സിജ്* എന്ന അദ്ദേഹത്തിന്റെ പുസ്തകം കോപ്പർനിക്കസ് അടക്കമുള്ള മധ്യകാല ജ്യോതിശാസ്ത്രജ്ഞർ സാധാരണയായി ഉദ്ധരിച്ചിരുന്നു. അദ്ദേഹം തന്റെ ജീവിതത്തിന്റെ ഭൂരിഭാഗവും സിറിയയിലെ റാഖയിലാണ് താമസിച്ചതും ജോലി ചെയ്തതും. മധ്യകാല ഇസ്ലാമിക ലോകത്തിലെ ഏറ്റവും പ്രശസ്തനായ ജ്യോതിശാസ്ത്രജ്ഞനായി അദ്ദേഹം കണക്കാക്കപ്പെടുന്നു.

## ജീവിതരേഖ
അബു അബ്ദുല്ലാഹ് മുഹമ്മദ് ഇബ്നു ജാബിർ ഇബ്നു സിനാൻ അൽ-റഖ്ഖി അൽ-ഹറാനി അൽ-സാബി അൽ-ബത്താനി എന്ന് മുഴുവൻ പേരുള്ള അൽ-ബത്താനിയുടെ, ലാറ്റിൻ നാമം അൽബതെഗ്നിയസ് എന്നായിരുന്നു. 858 ന് മുമ്പ് ആധുനിക തുർക്കി നഗരമായ ഉർഫയിൽ നിന്ന് ഏകദേശം 44 കിലോമീറ്റർ (27 മൈൽ) തെക്കുകിഴക്കായി, ബിലാദ് അഷ്-ഷാമിലെ (ഇസ്ലാമിക സിറിയ) ഹാറാനിലാണ് അദ്ദേഹം ജനിച്ചത്. ജ്യോതിശാസ്ത്ര ഉപകരണങ്ങളുടെ നിർമ്മാതാവായിരുന്ന ജാബിർ ഇബ്നു സിനാൻ അൽ-ഹറാനിയുടെ മകനായിരുന്നു അദ്ദേഹം.'അൽ-സാബി' എന്ന വിശേഷണം സൂചിപ്പിക്കുന്നത് അദ്ദേഹത്തിന്റെ കുടുംബം ഹാറാനിലെ സാബിയൻ പഗൻ വിഭാഗത്തിൽപ്പെട്ടവരായിരുന്നുവെന്നാണ്. നക്ഷത്രാരാധനയായിരുന്ന അവർക്ക് ഗണിതത്തിലും ജ്യോതിശാസ്ത്രത്തിലും താൽപ്പര്യമുള്ള മെസൊപ്പൊട്ടേമിയൻ പാരമ്പര്യം പാരമ്പര്യമായി ലഭിച്ചുവെന്ന് കരുതപ്പെടുന്നു. അദ്ദേഹത്തിന്റെ സമകാലികനായ ബഹുമുഖ പ്രതിഭയുമായിരുന്ന താബിത് ഇബ്‌നു ഖുറയും പതിനൊന്നാം നൂറ്റാണ്ടിൽ കാലഹരണപ്പെട്ട സാബിയനിസത്തിന്റെ അനുയായിയായിരുന്നു. അദ്ദേഹത്തിന്റെ പൂർവ്വികർ സാബിയൻ വംശജരായിരിക്കാൻ സാധ്യതയുണ്ടെങ്കിലും, അദ്ദേഹത്തിന്റെ ആദ്യനാമം സൂചിപ്പിക്കുന്നത് പോലെ അൽ-ബത്താനി ഒരു മുസ്ലീമായിരുന്നു. 877 നും 918/19 നും ഇടയിൽ അദ്ദേഹം ഹാരാന് സമീപം യൂഫ്രട്ടീസിനടുത്തുള്ള ഒരു പുരാതന റോമൻ വാസസ്ഥലമായിരുന്ന വടക്കൻ മധ്യ സിറിയയിലെ റാഖയിലാണ് താമസിച്ചിരുന്നത്. ഈ കാലയളവിൽ അന്ത്യോക്യയിലും താമസിച്ച അദ്ദേഹം, അവിടെ 901-ൽ ഒരു സൂര്യഗ്രഹണവും ചന്ദ്രഗ്രഹണവും നിരീക്ഷിച്ചിരുന്നു. അറബ് ജീവചരിത്രകാരനായ ഇബ്നു അൽ-നദീമിന്റെ അഭിപ്രായത്തിൽ, വാർദ്ധക്യത്തിൽ അൽ-ബത്താനി നേരിട്ട സാമ്പത്തിക പ്രശ്നങ്ങൾ അദ്ദേഹത്തെ റാഖയിൽ നിന്ന് ബാഗ്ദാദിലേക്ക് താമസം മാറ്റാൻ നിർബന്ധിതനാക്കി.

റാഖയിലെ ഒരു വംശത്തിനുവേണ്ടി അന്യായമായ നികുതി പരാതി പരിഹരിച്ചതിന് ബാഗ്ദാദിൽ നിന്ന് മടങ്ങിയെത്തിയ അൽ-ബത്താനി 929-ൽ സമറയ്ക്കടുത്തുള്ള ഖസർ അൽ-ജിസ്സിൽ വച്ച് അന്തരിച്ചു.

## അവലംബം
ഷോൺ ആസ്റ്റിൻ

**ഷോൺ പാട്രിക് ആസ്റ്റിൻ**  (ജനനം: 1971 ഫെബ്രുവരി 25) ഒരു അമേരിക്കൻ നടൻ, ശബ്ദ നടൻ, സംവിധായകൻ, സംവിധായകൻ എന്നീ നിലകളിൽ പ്രശസ്തനാണ്. ദ ലോർഡ് ഓഫ് ദ റിങ്സ് ചലച്ചിത്രപരമ്പരയിൽ സാംവൈസ് ഗാംജീ (2001-2003), ദ ഗൂണീസ്  എന്ന ചിത്രത്തിൽ മിക്കി വാൽഷ് (1985), റൂഡി എന്ന ചിത്രത്തിലെ റൂഡി (1993), 50 ഫസ്റ്റ് ഡേറ്റ്സ് എന്ന ചിത്രത്തിൽ ഡഗ് (2004), നെറ്റ്ഫ്ലിക്സ് സയൻസ് ഫിക്ഷൻ പരമ്പരയായ സ്ട്രേഞ്ചർ തിങ്സിന്റെ (2017) രണ്ടാം സീസണിൽ ബോബ് ന്യൂബി എന്നീ വേഷങ്ങൾ അദ്ദേഹം മികവോടെ കൈകാര്യം ചെയ്തു.   

## ആദ്യകാലജീവിതം
കാലിഫോർണിയയിലെ സാന്റാ മോണിക്കയിൽ 1964-ൽ നടി പാറ്റി ഡ്യൂക്കിന്റെ മകനായാണ് ആസ്റ്റിൻ ജനിച്ചത്. തന്റെ അമ്മ വഴി ജർമൻ, ഐറിഷ് പാരമ്പര്യവും പിതാവ് വഴി ഓസ്ട്രിയൻ-ജൂത,  പോളിഷ്-ജൂത പാരമ്പര്യവും ആസ്റ്റിനുണ്ട്.ആസ്റ്റിൻ ക്രോസ്സ്റോഡ്സ് ഹൈസ്കൂൾ ഫോർ ദി ആർട്ട്സ്, ലോസ് ഏഞ്ജലസിലെ സ്റ്റെല്ല അഡ്ളർ കൺസേർവേറ്ററി എന്നിവിടങ്ങളിൽ അഭ്യസിച്ചു.അദ്ദേഹം യൂണിവേഴ്‌സിറ്റി ഓഫ് കാലിഫോർണിയ, ലോസ് ഏഞ്ജലസിൽ നിന്നും ചരിത്രത്തിലും ഇംഗ്ലീഷിലും ബി.എ. ബിരുദം നേടി. ആസ്റ്റിൻ ഒരു സസ്യഭുക്കാണ്. 

## References

വർഗ്ഗം:1971-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ